text:
В ПОМОЩЬ УЧИТЕЛЮ ОТ ПРОЕКТА "ИНФОУРОК":
СКАЧАТЬ ВСЕ ВИДЕОУРОКИ СО СКИДКОЙ 86%
Видеоуроки от проекта "Инфоурок" за Вас изложат любую тему Вашим ученикам, избавив от необходимости искать оптимальные пути для объяснения новых тем или закрепления пройденных. Видеоуроки озвучены профессиональным мужским голосом. При этом во всех видеоуроках используется принцип "без учителя в кадре", поэтому видеоуроки не будут ассоциироваться у учеников с другим учителем, и благодарить за качественную и понятную подачу нового материала они будут только Вас!
МАТЕМАТИКА — 603 видео
НАЧАЛЬНАЯ ШКОЛА — 577 видео
ОБЖ И КЛ. РУКОВОДСТВО — 172 видео
ИНФОРМАТИКА — 201 видео
РУССКИЙ ЯЗЫК И ЛИТ. — 456 видео
ФИЗИКА — 259 видео
ИСТОРИЯ — 434 видео
ХИМИЯ — 164 видео
БИОЛОГИЯ — 305 видео
ГЕОГРАФИЯ — 242 видео
Десятки тысяч учителей уже успели воспользоваться видеоуроками проекта "Инфоурок". Мы делаем все возможное, чтобы выпускать действительно лучшие видеоуроки по общеобразовательным предметам для учителей. Традиционно наши видеоуроки ценят за качество, уникальность и полезность для учителей.
Сразу все видеоуроки по Вашему предмету - СКАЧАТЬ
ҠАДИР ДАЯН. «Шайморатов генерал».
Маҡсаттар:
«Шайморатов генерал» шиғырының йөкмәткеһен үҙләштереү.
Шайморатов генерал хаҡында уҡыусыларға билдәле булған хәл-ваҡиғаларҙы еткереү.
Шайморатов өлгөһөндә уҡыусыларҙа Тыуған илгә бирелгәнлек, илһөйәрлек тойғолары тәрбиәләү.
Уҡыусылар эшмәкәрлегенең эш төрҙәре.
Ҡадир Даяндың биографияһын һөйләү. Уның «Шайморатов генерал» шиғырын тасуири уҡып, йөкмәткеһен үҙләштереү. Генерал Шайморатовтың героик подвигтарын иҫкә төшөрөү. Шайморатов образы, уның автор тарафынан сағыу итеп бирелеүе. Шиғырға яҙылған музыканың аһәңлеген, уның хәрбиҙәрсә яңғырауын төшөнөү. Ҡулланылған һүрәтләү сараларын табыу.
Дәрес барышы
Өйгә бирелгән эште тикшереү.
Рәми Ғарипов ҡайҙа тыуған
Шағир «Әсәм ҡулдары» шиғырында үҙенең әсәһен нисек иҫкә төшөрә?
Әсәһе түҙемлелек күрһәтеп, уны нимәгә өйрәтә?
Һеҙ әсәйегеҙҙең тәү башлап нимәгәлер өйрәткәнен иҫләйһегеҙме, шул хаҡта һөйләгеҙ.
2— «Бер әсәнең зарыҡҡаны» исемле әкиәттә нимә тураһында һөйләнелә?
Әкиәттең йөкмәткеһен тулы килеш һөйләтеү.
Балалары әсәһенә ниндәй мөнәсәбәт күрһәтә?
Әсәләре ҡош булып осоп киткәс, балалары ниндәй хәлдә ҡала?
Әсә ҡәҙерен ваҡытында белеү кәрәк, аҙаҡ үкенерлек булмаһын тигән әйтемде һеҙ нисек аңлайһығыҙ?
Һеҙ ҡайһылай уйлайһығыҙ, әсәләр менән балалар ҡайһы ваҡытта айрлышҡандар (һуғыш ваҡытында)
Яңы тема.
— Бөйөк Ватан һуғышы нисәнсе йылдарҙа була?
Был һуғышта Башҡортостан егеттәренең ҡыйыулығы тураһында нимәләр беләһегеҙ?
Ә һеҙҙең Шайморатов генерал тураһында ишеткәнегеҙ бармы? Кем һуң ул?
Уҡыусылар үҙҙәренең белгәндәрен һөйләйҙәр.
Дөрөҫ, уҡыусылар, беҙҙең Башҡортостан егеттәре Бөйөк Ватан һуғышы йылдарында һуғыштың иң алғы сафтарында була. Тик Башҡортостандан ғына 178 кешегә Советтар Союзы Геройы исеме бирелә, ә Муса Гәрәевкә был Почетлы исем ике тапҡыр бирелә.
Бөйөк Ватан һуғышы тарихында Башҡорт атлы кавалерия дивизияһы үҙе генә ҙур урын алып тора. Ул дивизия Башҡортостанда төҙөлә, ундағы һуғышсылар үҙ аттары менән һуғышҡа инеп китәләр. Был дивизияның командиры генерал Миңлеғәли Шайморатов була.
Миңлеғәли Минһаж улы Шайморатовтың шәхесе республикабыҙ һәм халҡыбыҙ тарихында айырыуса ҡәҙерле урындарҙың береһен алып тора. Уның етәкселегендә хәрби әҙерлек үткән Башҡорт кавалерия дивизияһы (1943 йылдың 14 февраленән — 16-сы гвардия кавалерия дивизияһы) Бөйөк Ватан һуғышында тиңһеҙ батырлыҡ өлгөләре күрһәтә.
Дивизия сафтарын тәү мәлдә тулыландырған 5 мең самаһы һалдат халҡы ла ябайҙан түгел. Һөр береһе ғариза яҙып, армияға үҙ теләге менән алынған. Ватан азатлығы, халыҡ осөн көрәшкә атлығып торған ир-егеттәр. Юғиһә, улар тыл хеҙмәтендә тир түгеп, фронтты тәьмин итеп тороу өсөн бронь буйынса ҡалдырылғайнылар. Башҡорт атлылары дивизияһын ойоштороу тураһындағы ҡарар сығарылғанда, мәжбүри мобилизацияға тейешле ирҙәр алынып бөткәнлектән, ошо бронлы тыл хеҙмәте кешеләрен сафҡа саҡырырға тура килгән.
112-се Башҡорт атлылары дивизияһына «легендар» атамаһы юҡҡа бирелмәгән. Уның яугирҙары яу яланында батырлыҡ, ҡаһарманлыҡ күрһәтеп дан алған, дошманға ҡаршы сыҡҡанда, уның ҡотон ала торған булған. Командованиеның иң ҡатмарлы бурысын үтәп сыға алырлыҡ көс тапҡан.
Дивизия 1941—1942 йылдың ҡышында әҙерлек үтеп сыҡҡас, Брянск фронтына килеп, 8-се атлылар корпусына ҡара- ган өс дивизияның береһен тәшкил итә. һуғыш ҡоралын алын, ҡулланыу күнекмәләрен үткәс, ошо 1942 йылдың 2 июль иртәһендә, ниһайәт, дошман ғәскәренә ҡаршы баҫа. Башҡортостан яугирҙары Дон буйынан алып Эльба ярҙарына тиклем меңәрләгән саҡрым һуғышсан юл үтә. Дивизияға 1943 йылдың 21 сентябрендә, башҡорт атлылары азат иткән кала хөрмәтенә, Чернигов исеме бирелә. Ул Ленин, Ҡыҙыл Байраҡ, Суворов һәм 2-се дәрәжә Кутузов ордендары менән бүләкләнә. Баш ҡалабыҙ Мәскәүҙә башҡорт яугирҙары хөрмәтенә 15 тапҡыр салют бирелә.
Башҡорт дивизияһында Миңлеғәли Шайморатовтың абруйы әйтеп бөтөргөһөҙ ҙур була. Һалдаттар һәм офицерҙар уның етәкселегендә һуғышыуҙы үҙҙәре өсөн оло мәртәбә тип иҫәпләй. Фронттағы иң ауыр шарттарҙа ла ул яугирҙар тураһында хәстәрлек күрергә тырыша, бүтән командирҙарҙан да шуны талап итә.
Дивизия Сталинград фронтында танкылар, самолеттар менән ҡоралланған фашист ғәскәрҙәренә ҡаршы һуғышып, тиҫтәләрсә ауыл-ҡалаларҙы азат итә. 1943 йылдың 23 февралендә дошман тылына үткәрелгән рейдта халыҡ геройы ил азатлығы хаҡына яу ҡырында батырҙарса һәләк була.
Генерал Шайморатовтың иҫ киткес батырлығына арнап, Ҡадир Даян «Шайморатов генерал» тигән шиғырын ижад итә, ә һуңынан күренекле композитор Заһир Исмәғилев уның һүҙҙәренә көй яҙа. Шулай итеп был йыр халҡыбыҙҙың, бигерәк тә уҡыусы балаларҙың яратҡан йырына әүерелде. Ә хәҙер ҡыҫҡаса ғына уның авторы Ҡадир Даян хаҡында бер нисә һүҙ.
Ҡадир Хәким улы Даянов 1910 йылдың 14 февралендә Силәбе әлкәһенең хәҙерге Ҡоншаҡ районы Ҡоншаҡ ауылында крәҫтиән ғаиләһендә тыуа.
Әммә Ҡадир Даян поэзияһының төп стихияһы — йырҙа. Ҡадир Даян йырҙарының поэтик көйө һәм халыҡсанлығы башҡорт халыҡ поэзияһының иң гүзәл традицияларына тамырланып һәм шунан һут алып, шағирҙың үҙ поэтик һәләтенә ҡушылыу аша тәрән мәғәнәле һәм бай тойғоло булып етешеүендә.
Ҡадир Даян йырҙарының оҙон һәм ҡыҫҡа йыр, таҡмаҡтар, романстар,дуэттар тигән әллә ни хәтле жанр биләмәләре бар.
Ҡ. Даян халыҡ араһында ҙур популярлыҡ ҡаҙанған шундай йырҙары менән башҡорт поэзияһының йыр репертуарын байыҡтырҙы.
Әйҙәгеҙ хәҙер “Шайморатов генерал” йырын тыңлап үтәйек.
Йыр көйө һеҙҙә ниндәй хис-тойғолар уята
Артабан шиғырҙы уҡыуға күсәләр.
Иң алда уҡытыусы үҙе уҡып күрһәтә, һуңынан бер нисә уҡыусы тасуири итеп уҡый. Шиғырҙың йөкмәткеһе буйынса һорауҙар бирелә.
Шиғырҙа ниндәй ваҡиға тураһында һөйләнелә?
Шиғырҙа кемдең образы тураһында һүҙ бара?
Генерал Шайморатов образын сағыу итеп күҙ алдына баҫтырыу өсөн Ҡадир Даян бик күп һүрәтләү сараларын ҡуллана. Әйҙәгеҙ, шуларҙы билдәләп ҡарайыҡ.
Оҙатып калды күк Урал, дошман ҡырҙы. (Метафора)
Утлы дауыл. (Эпитет)
Утта янмай, һыуҙа батмай. (Сағыштырыу)
Уҡытыусы ошо тасуири һүрәтләү сараларына комментарий бирә, ни өсөн ҡулланылғанын аңлата.
Кавалерия дивизияһы тураһында нимә беләһегеҙ?
112-се Башҡорт атлы дивизияһының музейы ҡайҙа урынлашҡан?
Шайморатовтың ҡайһы райондан икәнен беләһегеҙме?
Һеҙҙең ауылдан 112-се Башҡорт атлы дивизияһында ҡатнашыусыларҙы беләһегеҙмә.
Бына улар: Вәлиев Гәлим Вәлий улы, Вәлиев Хәмидулла Вәлий улы, Сәитхужин Хәмидулла Сәтихужин улы, Сәйфетдинов Зәйнетдин, Хәтипов Хәирзаман, Хужин Хәирзаман Хужай улы.
Уҡыусылар, бәлки һеҙҙең аранан кемдер «Шайморатов генерал» йырын йырлап күрһәтергә теләр? Ә хәҙер, әйҙәгеҙ, класс менән ошо йырҙы йырлап ҡарайыҡ.
Өйгә эш.
«Эш дәфтәре» буйынса һорауҙарға яуап әҙерләргә.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


c: text/html

text:
Фото:
Рөстәм Хәмитов Халыҡ-ара Уҡыусылар уйындары Президенты Торстен Раш менән осрашты
Фото:
25 июлдә Башҡортостан Президенты Рөстәм Хәмитов Халыҡ-ара мәктәп уҡыусылары уйындары Президенты Торстен Раш һәм ярыштарҙың генераль секретары Ричард Смит менән эш осрашыуы үткәрҙе.
Республика башлығының матбуғат хеҙмәте хәбәр итеүенсә, унда яҡтар үҙ-ара килешеп эш итеү, балалар спортын үҫтереү һәм, атап әйткәндә, Өфө йәш спортсыларының йәйге Халыҡ-ара мәктәп уҡыусылары уйындарында ҡатнашыу мәсьәләләрен тикшерҙе.
— Мин һеҙҙең хаҡта күп ишеттем, һәм бөгөн бик уңышлы көн: һеҙҙең менән таныштым. Республикабыҙ һеҙгә оҡшағандыр, һәм Өфөлә, беҙҙең республикала ярыштар үткәреү тураһында һөҙөмтәле һөйләшеүҙәрҙе дауам итер өсөн беҙҙә перспективалар бар, тип ышанам, — тип һыҙыҡ өҫтөнә алды Рөстәм Хәмитов.
Башҡортостан Рәсәйҙең эре субъекттары иҫәбенә инә, тип белдерҙе Президент. Халыҡ иҫәбе буйынса республика етенсе урында тора, ә барлыҡ тиерлек төрҙәр буйынса сәнәғәт производствоһы күләмдәре, тулайым төбәк продукты буйынса ул Рәсәйҙең ун иң яҡшы төбәге иҫәбендә.
— Бынан тыш, беҙ, әлбиттә, спорт республикаһы, — тине Рөстәм Хәмитов. – Хоккей, биатлон, тау саңғыһы, трамплиндан һикереү һәм конькиҙа шыуыу спорты кеүек һәм спорттың башҡа ҡышҡы төрҙәре беҙҙә яҡшы үҫешкән. Шуның өсөн беҙ спорт һәм, әлбиттә, балалар спорты үҫешенә ҙур әһәмиәт бирәбеҙ. Беҙҙә республикала балалар спортын үҫтереү программаһы ярайһы уҡ ҙур. Уны тормошҡа ашырыу өсөн аҡса ла, мөмкинлектәр лә, көс тә йәлләмәйәсәкбеҙ. Әгәр беҙгә Халыҡ-ара мәктәп уҡыусылары уйындарын үткәреү хоҡуғын бирһәләр, беҙ ярыштарҙы лайыҡлы үткәрер инек, быға иманым камил.
Торстен Раш Халыҡ-ара уҡыусылар Ассоциацияһы исеменән республикала булыу мөмкинлеген биргән өсөн БР Президентына, ҡабул итеүҙе ойошторған кешеләргә, атап әйткәндә БР йәштәр сәйәсәте һәм спорт министры Александр Никеринға ҙур рәхмәтен белдерҙе.
— Беҙ бында өс бик матур көн үткәрҙек һәм һеҙҙең төбәктең ҡунаҡсыллығына һәм иҫ киткес матур тәбиғәтенә ғәжәпләндек, — тине Раш әфәнде.
Өфөнөң ҙур мөмкинлектәргә һәм ныҡлы матди-техник базаға эйә булыуын һәм үҙенең ҡалала спорттың яҡшы үҫешеүе менән бик ҡәнәғәт ҡалыуын белдерҙе, бөтә донъя мәктәп уҡыусыларына бында булыу файҙалы булыр ине, тине ул.
— Беҙ шулай уҡ 10 көндән Ланаркшир графлығында сираттағы йәйге Уҡыусылар уйындарының башланыуына бик шатбыҙ. Һеҙҙең дә спортсыларығыҙ алдынғылар сафында булырына ышанам. Халыҡ-ара мәктәп уҡыусылары уйындарын үткәргәндә иң мөһиме балаларҙың быға ҡарашы. Уларҙың фекере беҙҙең өсөн үтә мөһим. Һәм, әлбиттә, уйындар тамамланғас, һеҙҙең балаларҙың да фекерен, нимәләр кисереүен белеү ҡыҙыҡ булыр ине, — тип һыҙыҡ өҫтөнә алды Торстен Раш.

robotstxt: allowed

filter: keep


text:
Өфөгә тәүге тапҡыр киң корпуслы Аirbus A330 самолеты килде
ӨФӨ, 2015 йыл, 1 июнь. /«Башинформ» мәғлүмәт агентлығы, Розалиә Вәлиева/.
Өфөлә тәүге тапҡыр «Аэрофлот» авиакомпанияһының киң корпуслы Аirbus A330 самолеты ултырҙы. Рейс Мәскәүҙән килгән. Был хаҡта Өфө блогеры stonerized хәбәр итә.
«Самолет түбәнәйгән һайын уның ни тиклем ҙур икәнлеген аңлай башлайһың. Аэробустың ҡанаты — 60 метр тирәһе, яҡынса осоу-ултырыу һыҙатының киңлегенә тиң», тип яҙа ул үҙенең блогында. Шулай уҡ блогер, салондың урынлашыуына ҡарап А330 бортҡа 295-тән 440-ҡа тиклем пассажир алыу мөмкинлегенә эйә, тип билдәләй.
Өфө аэропортының матбуғат секретары Татьяна Ризван хәбәр итеүенсә, «бындай самолеттар Өфөгә йыш килмәйәсәк, әммә ШОС һәм БРИКС саммиттары алдынан персонал уларҙы ҡабул итә һәм хеҙмәтләндерә белергә тейеш».
Иҫегеҙгә төшөрәбеҙ, 2014 йылдың сентябрендә «Өфө» халыҡ-ара аэропортына Өфө моторҙар эшләү берекмәһенең йөгөн ташыу өсөн «Волга-Днепр» авиакомпанияһының «Руслан» Ан-124 самолеты ултырҙы. Ете йыл эсендә тәүге тапҡыр «Өфө» аэропорты шундай типтағы һауа судноһын ҡабул итте.
Шул саҡта аэропорт хакимиәте, «Өфө» аэропорты «Боинг-747», «Боинг-777» ҙур пассажир һауа судноларын ҡабул итергә әҙер, ә хеҙмәткәрҙәр «А-330» тибындағы самолеттарҙы хеҙмәтләндерергә өйрәнә, тип белдерҙе.


text:
Фото:
«Берҙәм Рәсәй” партияһы эшмәкәрлегенең мөһим мәсьәләләре ҡаралды
Фото:
Өфөлә “Берҙәм Рәсәй” партияһының Башҡортостан бүлексәһе төбәк сәйәси советы президиумының ултырышы булды.
Президиум ағзалары партияның төбәк бүлексәһе ҡарамағындағы көрсөккә ҡаршы төркөмдәрҙең эшен тикшерҙе. “Өлөшсөләр һәм вкладсылар” төркөмө етәксеһе, БР төҙөлөш, архитектура һәм транспорт министрының беренсе урынбаҫары Рәмил Хәлимов әйтеүенсә, көрсөккә ҡаршы төркөм Өфөләге Ҡояшлы биҫтәһе төҙөлөшөн контролгә алған. Бында әле күп фатирлы йорттарҙы файҙаланыуға тапшырыу тотҡарлана. Хәлдең айышына төшөнөү һәм 700-ҙән ашыу алданған өлөшсөгә ярҙам итеү өсөн махсус комиссия ойошторолған. БР төҙөлөш, архитектура һәм транспорт министры Рауил Ибәтуллин уның рәйесе итеп тәғәйенләнгән. Объектты файҙаланыуға тапшырыуҙың тотҡарланыуы сәбәптәрен комиссия Эске эштәр министрлығы һәм прокуратура органдары менән берлектә асыҡлай.
“Пенсионерҙар” көрсөккә ҡаршы төркөмө етәксеһе, РФ Пенсия фондының БР буйынса бүлексәһе идарасыһы Фоат Хантимеров йыл башынан алып пенсияларҙың валоризацияны иҫәпкә алып түләнеүе хаҡында хәбәр итте. Ғинуар өсөн бөтә түләүҙәр тулыһынса тормошҡа ашырылған.
“Профсоюздар” көрсөккә ҡаршы төркөмө эш хаҡы буйынса бурысты кәметеү эшен дауам итә. “Ҡыҙыу элемтә” эшмәкәрлеге иң һөҙөмтәле алымдарҙың береһе тип танылды. Ул хәлде тикшерергә һәм һәр мөрәжәғәт буйынса сара күрергә булышлыҡ итә. Төбәк сәйәси советы секретары, БР Дәүләт Йыйылышы — Ҡоролтай рәйесе Константин Толкачев билдәләүенсә, көрсөккә ҡаршы төркөмдәрҙең эшмәкәрлек йүнәлештәре бөгөн бик мөһим.
Президиум ултырышында шулай уҡ төрлө кимәлдәге вәкиллекле органдарҙы һайлауға ҡағылышлы мәсьәләләр тикшерелде. Берҙәм тауыш биреү көнө — 14 мартта Башҡортостанда 59 һайлау кампанияһы үтәсәк. Уларҙа 73 депутат мандаты биреләсәк.
Ултырыш барышында “Берҙәм Рәсәй”ҙең төбәк сәйәси советы президиумы ағзалары шулай уҡ 2010 йылдың тәүге яртыһында үҙ эшмәкәрлегенең төп йүнәлештәрен тикшерҙе.


text:
Константин Цициндың Башҡортостанға сәфәре кисектерелә
Константин Цициндың 19-20 ноябргә планлаштырылған Башҡортостанға сәфәре кисектерелә. БР Хөкүмәтенең матбуғат хеҙмәтенән хәбәр итеүҙәренсә, "Торлаҡ-коммуналь хужалыҡты реформалаштырыуға булышлыҡ итеү фонды" дәүләт корпорацияһы генераль директорының республикаға килеүе ике аҙнаға кисектерелә һәм ул декабрь башында көтөлә.
Константин Цицин Башҡортостанға һуңғы тапҡыр июль айында килгәйне. Ул саҡта генераль директор етәкселегендә Торлаҡ-коммуналь хужалыҡты реформалаштырыуға булышлыҡ итеү фондының эшсе төркөмө Өфөлә эконом-класлы аҙ ҡатлы йорттар етештереү буйынса төҙөлөп ятҡан заводта булғайны, шулай уҡ Завод урамында эксперименталь аҙ ҡатлы йорт төҙөү барышы менән танышҡайны.


text:
Башҡортостандың Рәсәй составында үҫешенә арналған конференцияФото: Олег Яровиков
Башҡортостандың Рәсәй составында үҫешенә арналған конференция
Башҡортостандың Рәсәй составында үҫешенә арналған конференцияФото: Олег Яровиков
Өфөлә «Башҡорттар Рәсәй Федерацияһы составында: тарих, хәҙерге заман, перспективалар» Халыҡ-ара ғилми-ғәмәли конференцияһы үҙ эшен башланы. Республикабыҙҙан, шулай уҡ илебеҙҙең башҡа төбәктәренән алдынғы ғилми йәмәғәтселекте йыйған был сараны Бөтә донъя башҡорттары ҡоролтайы Башҡарма комитеты һәм Башҡорт дәүләт университеты ойошторҙо.
Был ғилми форум III Бөтә донъя башҡорттары ҡоролтайы алдынан үткәрелә һәм күп милләтле Рәсәйҙә башҡорттарҙың этник үҙенсәлеген һаҡлау юлдарын һәм принциптарын эҙләү стимулдарының береһе булып хеҙмәт итергә тейеш. Башҡортостан Республикаһы Президенты, алдағы ваҡиғаның мөһимлеген иҫәпкә алып, конференцияла ҡатнашыусыларға тәбрикләү сәләме ебәрҙе: «Был ғилми сара башҡорт халҡының күп быуатлыҡ тарихын һәм артабанғы үҫеш юлдарын, бөйөк Рәсәйҙе тергеҙеүҙә уның ҡатнашыуын тәрәндән өйрәнергә тейеш, — тиелә Президент тәбрикләүендә. —Беренсе һәм икенсе Бөтә донъя ҡоролтайҙарынан һуң үткән йылдар беҙҙең өсөн бик уңышлы булды. Улар республиканың сәйәси, социаль-иҡтисади һәм мәҙәни тормошонда мөһим үҙгәрештәр, бында йәшәүсе халыҡтар араһында бәйләнештәрҙе нығытыу менән билдәләнде. Беҙ йәмғиәтебеҙҙең артабанғы үҫеш перспективаларын берлектәге ижади хеҙмәттә, милли традицияларыбыҙҙы һәм ҡиммәттәребеҙҙе һаҡлауҙа һәм арттырыуҙа, Башҡортостан һәм бөтә Рәсәй халыҡтарын рухи-мәҙәни байытыуҙа күрәбеҙ».
БДУ ректоры, БР халыҡтары Ассамблеяһы рәйесе Әхәт Мостафин фекеренсә, конференция темаһы республикабыҙ өсөн дә, шулай уҡ бөтә ил өсөн дә үтә мөһим. Тап шуға күрә лә унда ҡатнашыу өсөн Силәбе, Һамар, Свердловск өлкәләренән, Пермь крайынан, Татарстан Республикаһынан һәм илебеҙҙең башҡа төбәктәренән Өфөгә байтаҡ ҡунаҡтар килде.
— Бөтә ҡатнашыусылар алдында торған бурыстарҙың береһе — илебеҙ өсөн федерализм принциптарын тергеҙеү ни тиклем мөһим булыуын күрһәтеү, — тип иҫәпләй Әхәт Мостафин. – Конференцияла Башҡортостандың һәм Рәсәйҙең артабанғы үҫеш юлдары ҡараласаҡ. Беҙҙең университет был сараны ойоштороусыларҙың береһе булып сығыш яһауы менән ғорурлана. Киләсәктә бындай конференцияларҙы үҙебеҙҙең уҡыу йорто базаһында ла үткәрергә планлаштырабыҙ.
— Конференцияның мөһимлеге уның бер үк ваҡытта башҡорт халҡының үткәне, хәҙергеһе һәм киләсәге мәсьәләләрен солғап алыуына ҡайтып ҡала, — тип иҫәпләй Бөтә донъя башҡорттары ҡоролтайы Башҡарма комитеты рәйесе урынбаҫары Румил Аҙнабаев. — Һәр халыҡтың үҙ тарихи үҫешендә күсеү һәм хәл иткес этаптары бар. Башҡорт халҡы тарихында ошондай этаптарҙың береһе булып үҙ ирке менән Рәсәй дәүләтенә ҡушылыуы торҙо.
Рәсәй составына инеү башҡорттар алдында яңы үҫеш юлдары асты. Улар тыныс йәшәү һәм хужалыҡ менән шөғөлләнеү мөмкинлеге алды, элекке сәйәси һәм территориаль тарҡаулыҡ бөтөрөлә. Рәсәйгә ҡушылыу этник тупланыуға, башҡорттарҙың берҙәм халыҡ булараҡ нығыныуына булышлыҡ итә.
Конференцияның эше көн буйына дауам итәсәк. Пленар ултырыштан тыш, өс секцияла докладтарҙы тикшереү ҡаралған: «Башҡортостан халыҡтары: Рәсәй составында күп быуатлыҡ үҫеш», «Башҡортостан Республикаһы башҡорт халҡын туплауҙа һәм үҫтереүҙә: хәҙерге торошо һәм перспективалар», «Башҡорт халҡының телен, рухи мәҙәниәтен һәм традицияларын үҫтереү проблемалары: тарих һәм хәҙерге заман».


text:
Рим Ҡәйүмов Башҡортостанда Кеше хоҡуҡтары буйынса тулы хоҡуҡлы вәкил итеп икенсе срокка һайланды
Рим Ҡәйүмов Башҡортостанда кеше хоҡуҡтарын яҡлауын дауам итәсәк. Тулы хоҡуҡлы вәкилде һайлау бөгөн БР Дәүләт Йыйылышы – Ҡоролтайҙың бишенсе ултырышында уҙҙы.
Иҫегеҙгә төшөрәбеҙ, Рим Ҡәйүмов Башҡортостанда Кеше хоҡуҡтары буйынса тулы хоҡуҡлы вәкил вазифаһына республика Президенты менән тәҡдим ителде. Ҡарарҙы БР Дәүләт Йыйылышының Дәүләт төҙөлөшө, хоҡуҡ тәртибе һәм суд мәсьәләләре буйынса комитеты хупланы, ә бөгөн пленар ултырышта депутаттар.
Тулы хоҡуҡлы вәкил вазифаһы вәкәләттең срогы уҙыу сәбәпле вакантлы булды, тип аңлаттылар республика парламентының матбуғат хеҙмәтендә. Алдан хоҡуҡ яҡлаусы вазифаһын шулай уҡ Рим Ҡәйүмов биләне.
Тулы хоҡуҡлы вәкил депутаттар алдында биш йыл эсендә үҙ эшенең һөҙөмтәләре тураһында отчет бирҙе, эшмәкәрлегенең төп күрһәткестәре тураһында һөйләне һәм ҡайһы бер статистика мәғлүмәттәрен күрһәтте.


text:
Башҡортостанда хеҙмәт пенсияһының уртаса күләме – 8610,5 һум
2012 йылдың 1 июленә ҡарата хеҙмәт пенсияһының уртаса күләме республикала 8610,5 һум тәшкил итте.
Федераль дәүләт статистикаһы хеҙмәтенең БР буйынса территориаль органы (Башҡортостанстат) мәғлүмәттәре буйынса, әлеге ваҡытта төбәктә 1,075 миллиондан ашыу пенсионер йәшәй, уларҙың 308 меңдән ашыуы хеҙмәт эшмәкәрлеген дауам итә.
Республика пенсионерҙарының дөйөм һанынан 980,7 мең кеше хеҙмәт пенсияһы ала. Уның уртаса күләме 8849,3 һумға тиң.
Йәнә 94,4 мең кеше – дәүләт пенсияһы (уртаса күләме 6130,1 һум), уларҙың күпселеге, йәғни 90,4 меңе социаль пенсия (уртаса күләме 5952,4 һум) ала.


text:
Раил Сарбаев: Беҙ ҡоролоҡ менән көрәшкә бар ресурстарҙы туплаясаҡбыҙ
Башҡортостан Республикаһы Хөкүмәте Премьер-министры Раил Сарбаев ғәҙәттән тыш хәл режимы индерелгән райондар исемлеген арттырҙы.
Әле хакимлыҡ иткән гидрометеорологик шарттар һәм синоптиктар күҙаллауы менән бәйле Башҡортостан Республикаһы Хөкүмәтенең 2010 йылдың 2 июлендәге 720-р һанлы ҡарары менән йәнә 18 муниципаль район һәм Өфө ҡалаһы ҡоролоҡ зонаһына индерелгән.
– Беҙ был афәткә ҡаршы торасаҡбыҙ. Беҙҙең ойошҡанлыҡ, ситуацияны аңлауыбыҙ, профессионализм был хәлдән намыҫ менән сығырға мөмкинлек бирәсәк, — тип һыҙыҡ өҫтөнә алды Раил Сарбаев 1 июлдә ҡоролоҡ буйынса үткәрелгән брифингта. – Нисек эш итергә кәрәклеге аңлашыла.
Хәтерегеҙгә төшөрәбеҙ, бығаса ҡоролоҡ һәм ауыл хужалығы культураларының һәләк булыуы менән бәйле ғәҙәттән тыш хәл режимы 36 муниципаль район һәм ике ҡала округы территорияһында индерелгәйне, әммә агрометеорологик шарттарҙың ҡатмарлашыуы сәбәпле, Башҡортостан Республикаһының бар территорияһында ла ғәҙәттән тыш хәл режимын индереү ихтыяжы тыуҙы.


text:
Республикала «Ауыл табибы» программаһы тулыһынса тормошҡа ашырыла — Рәсәйҙең Һаулыҡ һаҡлау министрлығы
ӨФӨ, 2015 йыл, 16 июль. /«Башинформ» мәғлүмәт агентлығы, Эльмира Сабирова/.
Башҡортостан Рәсәйҙең «Ауыл табибы» программаһына ярашлы медицина хеҙмәткәрҙәрен йәлеп итеү буйынса бурыстар тулыһынса үтәлгән төбәктәре иҫәбендә. Рәсәй Һаулыҡ һаҡлау министрлығы сайтында илебеҙ төбәктәрендә ошо программаның ғәмәлгә ашырылыуы тураһында мәғлүмәттәр бирелгән.
Башҡортостан Һаулыҡ һаҡлау министрлығының матбуғат хеҙмәте мәғлүмәттәре буйынса, 2012 йылда ауыл ерендә урынлашҡан медицина учреждениеларына 35 йәшкә тиклемге 610 табип, 2013 йылда — 275, былтыр 50 белгес ебәрелгән. 935 табиптың барыһына ла аҡса түләнгән. Быйыл тағы ла 100 белгесте йәлеп итеү ҡаралған. Ағымдағы йылда индерелгән яңы ҡағиҙәләргә ярашлы, хәҙер «Ауыл табибы» программаһында 45 йәшкә тиклемге табиптар ҙа ҡатнаша ала.
Программа тормошҡа ашырыла башлағандан алып илдә ауыл еренә 15 меңдән ашыу йәш белгес йәлеп ителгән. Ауылдағы медицина учреждениеларында эшләүсе табиптар арта. Әгәр ҙә 2007-2011 йылдарҙа уларҙың һаны яҡынса дүрт процентҡа кәмеһә, 2012-2014 йылдарҙа был 14,7 процентҡа артҡан, тип хәбәр ителә Рәсәйҙең Һаулыҡ һаҡлау министрлығы сайтында.


text:
Февраль (Шаҡай)
Февраль (Шаҡай) — йылдың икенсе айы, ҡыштың һуңғы, өсөнсө айы. Тоҡос ай, 28 көндән тора, кәбисә йылда 29 көн.
Байрамдар, тантаналар[үҙгәртергә | вики-тексты үҙгәртергә]
Халыҡ-ара[үҙгәртергә | вики-тексты үҙгәртергә]
- 4 февраль — Бөтә донъя яман шешкә ҡаршы көрәш көнө
- 9 февраль — Халыҡ-ара теш табиптары көнө
- 14 февраль — Бөтә донъя ғашиҡтар көнө.
- 21 февраль — Халыҡ-ара туған тел көнө.
Рәсәй[үҙгәртергә | вики-тексты үҙгәртергә]
- 2 февраль — Рәсәйҙең Хәрби дан көнө. Совет ғәскәрҙәре Сталинград һуғышында немец-фашист ғәскәрҙәрен ҡыйраткан көн (1943 йыл).
- 8 февраль — Рәсәй фәне көнө
- 10 февраль — Дипломатия хеҙмәткәрҙәре көнө.
- 14 февраль — Компьютерсылар көнө
- 15 февраль — Яугир-интернационалистарҙы иҫкә алыу көнө.
- 23 февраль — Ватанды һаҡлаусылар көнө.
Башҡортостан[үҙгәртергә | вики-тексты үҙгәртергә]
- 25 февраль — Башҡортостан Республикаһы Дәүләт байрағы көнө.
Мосолман[үҙгәртергә | вики-тексты үҙгәртергә]
- 4 февраль — Хәҙерге Рәсәй мосолмандарының Ислам динен рәсми ҡабул итеү көнө (922 милади йыл — 310 һижри йыл).


text:
Фото:
Башҡортостанда берҙәм дәүләт имтиханын ваҡытынан алда 10 кеше тапшыра
Фото:
20 апрелдә һынауҙы ваҡытынан алда үтергә хоҡуғы булғандарға Берҙәм дәүләт имтиханын тапшырыу этабы башланды. БР Мәғариф министрлығының мәғариф сифатына контроль һәм берҙәм дәүләт имтиханы бүлеге начальнигы Әлмира Ғәниева әйтеүенсә, республикала БДИ-ны ваҡытынан алда 10 кеше тапшыра, шуларҙың алтауһы — Өфөлә, Асҡын районы һәм Стәрлетамаҡта – берәр кеше, Ҡариҙел районында – икәү. Әлмира Альберт ҡыҙы әйтеүенсә, улар — бөтә Рәсәй кимәлендәге ярыштарға китеүсе спортсылар, операцияға ятырға тейешле сығарылыш класы уҡыусылары, 2010 яҙғы саҡырылышта хәрби хеҙмәткә китәсәк егеттәр.
— Бөгөн улар рус теленән имтихан тапшыра, — ти Әлмира Альберт ҡыҙы, - 24 апрелдә – математиканан. Ике мотлаҡ имтихандан тыш, йәштәр йәмғиәт фәненән, физика, биология, ИКТ, тарихтан имтиханға яҙылған. Берҙәм дәүләт имтиханын ваҡытынан алда тапшырыу 30 апрелдә тамамланасаҡ – был көн теге йәки был сәбәптәр арҡаһында билдәләнгән көндәрҙә имтихан тапшырып өлгөрмәгәндәр өсөн резерв көн буласаҡ.
Дөйөм алғанда, быйыл, БР Мәғариф министрлығы мәғлүмәте буйынса, Башҡортостанда Берҙәм дәүләт имтиханын 29,5 мең кешенең тапшырыуы көтөлә.


text:
Башҡортостанда минималь эш хаҡы артасаҡФото: Олег Яровиков
Башҡортостанда минималь эш хаҡы артасаҡ
Башҡортостанда минималь эш хаҡы артасаҡФото: Олег Яровиков
ӨФӨ, 2014 йыл, 2 сентябрь. /«Башинформ» мәғлүмәт агентлығы/.
Минималь эш хаҡы 5 мең 500 һумдан 6 мең 900 һумға тиклем артасаҡ. БР Эш биреүселәр союзы, БР Сауҙа-сәнәғәт палатаһы һәм БР Профсоюздар федерацияһы вәкилдәре ҡатнашлығындағы Социаль-хеҙмәт мөнәсәбәттәрен көйләү буйынса өс яҡлы республика комиссияһы ултырышында Рөстәм Хәмитов Башҡортостанда минималь эш хаҡын күтәреү тураһындағы килешеүгә ҡул ҡуйҙы.
— Һуңғы айҙа республикала эш хаҡы мәсьәләһе тураһында күп һөйләйбеҙ, — тине Рөстәм Хәмитов. — Әлеге ваҡытта был өлөштә хәлдең бик яҡшы булмауын аңлайбыҙ. Бер яҡтан, ҡулланыусылар баҙары ресурстар, аҡса менән тулған. Һатып алыу мөмкинлеге буйынса республика Рәсәй Федерацияһында лидерҙарҙың береһе. Ә уртаса эш хаҡы буйынса республика лидерҙарҙан алыҫ, Рәсәй төбәктәре исемлегендә уртала тора.
Һуңғы йылдарҙа минималь эш хаҡы күләмен күтәрмәгәнлектән был тура килмәүлек хасил булды. 5 мең 500 һум – 2010 йылдың аҙағында – 2011-ҙең башында ҡабул ителгән, был һан һуңғы бер нисә йылда ҡайтанан ҡаралманы. Хәлдең артабан да шулай ҡала алмауы көн кеүек асыҡ. Минималь эш хаҡын күтәрергә кәрәк. Эш хаҡын алып етмәү, уның түбән кимәле шулай уҡ республика бюджетына өҫтәмә һалым йыйыу мөмкинлеген сикләй.
Минималь эш хаҡы йәшәү кимәленә барып етһен өсөн тырышырға кәрәк. Йәшәү минимумы булған 7 мең 700 һум да бик аҙ. Әлбиттә, тормош аҙыҡ-түлек, кейем-һалым һатып алыуҙан, коммуналь хеҙмәттәргә түләүҙәрҙән ҡиммәтерәк тора. Әммә шул уҡ ваҡытта кешеләрҙең бихисап өлөшө биш, алты, ете, 10 мең һумға тиклем эш хаҡы ала. Бындай эш хаҡына беҙҙә халыҡтың 25 проценттан ашыуы эшләй.
Шуға күрә артабан беҙгә ҡыйыуыраҡ булырға кәрәк. Беҙгә һеҙҙең менән бөгөнгө хәлгә ярашлы эшләү зарур. Һөйләшеүҙәрҙе йыл-йыл ярымға, ә бигерәк тә ике-ике йыл ярымға һуҙмаҫҡа, ә мәсьәләләрҙе тиҙерәк хәл итергә.


text:
Башҡортостандың балалар ялын ойоштороу өлкәһендәге тәжрибәһе Анапала бөтә Рәсәй форумында күрһәтеләсәк
Балалар һәм үҫмерҙәрҙе һауыҡтырыу һәм уларҙың ялын ойоштороу өлкәһендәге Башҡортостан тәжрибәһе Анапала асылған «Беҙ – сәләмәт тормош яҡлы!» бөтә Рәсәй форумында күрһәтеләсәк. Кәңәшмәлә илдең 33 субъектынан 200 самаһы белгес ҡатнаша. Улар иҫәбендә төбәктәрҙең һауыҡтырыу кампанияһын ойоштороу буйынса тулы хоҡуҡлы вәкилдәре, координаторҙар, ҡаланан ситтәге һауыҡтырыу лагерҙары директорҙары, педагогтар, ғалимдар бар.
БР Мәғариф министрлығынан хәбәр итеүҙәренсә, форум программаһы менән пленар ултырыш, делегацияларҙың мастер-кластарын, автор майҙансыҡтарын, «Балалар ялы өлкәһен норматив-хоҡуҡи яҡтан тәьмин итеү» темаһына һәм башҡа төрлө проблемалы түңәрәк өҫтәлдәр үткәреү ҡаралған.
Бынан тыш, кәңәшмә сиктәрендә «Балалар һәм йәштәр ялын тәьмин итеү фәне һәм практикаһы» программалар һәм ғилми-методик эшләнмәләр конкурсы, учреждениелар етәкселәренә иҡтисади белем биреү программаларын тормошҡа ашырыу буйынса тәжрибә уртаҡлашыу, төбәктә балалар ялын ойоштороу һәм тәьмин итеү буйынса автономлы учреждениелар эше системаһын баһалау үткәреләсәк.
Форум 20 сентябргә тиклем эшләй.


text:
Республикала «Мин - граждан» социаль проекттар конкурсы иғлан ителде
Башҡортостанда «Мин — граждан» социаль проекттар конкурсы иғлан ителде. Уны ойоштороусылар булып «Берҙәм Рәсәйҙең Йәш Гвардияһы»ның Башҡортостан төбәк бүлексәһе, «Берҙәм Рәсәй» партияһының Башҡортостан төбәк бүлексәһе, республиканың Йәштәр сәйәсәте һәм спорт министрлығы, төбәктең Мәғариф министрлығы сығыш яһай. Инициативалы йәштәрҙе асыҡлау һәм уларға ярҙам итеү, ғаилә институтын нығытыу, сәләмәт тормошто пропагандалау (наркомания, алкоголизм һәм тәмәке тартыуҙы иҫкәртеү), йәштәр араһында патриотизм, рухи-әхлаҡи мәҙәниәт һәм толерантлыҡ формалаштырыу, йәштәрҙең ижади һәләттәрен асыу, йәмәғәтселек һәм дәүләт власы органдары иғтибарын йәштәр өсөн торлаҡ мәсьәләһенә йәлеп итеү сараның төп маҡсаттары булып тора.
Конкурс түбәндәге номинациялар буйынса үткәрелә: йәш ғаиләне нығытыу һәм уға ярҙам итеү; йәштәрҙең ижади һәләттәрен асыу; йәш быуындың интеллектуаль мөмкинлектәрен асыу; сәләмәт тормошто пропагандалау (наркомания, алкоголизм һәм тәмәке тартыуҙы иҫкәртеү); йәштәр араһында патриотизм формалаштырыу; йәштәрҙең сәйәси белемен арттырыу; йәштәр араһында рухи-әхлаҡи мәҙәниәт һәм толерантлыҡ формалаштырыу; йәштәр өсөн торлаҡ мәсьәләһен киңәйтеү; халыҡтың социаль яҡланмаған ҡатламына ярҙам итеү; экологик хәлде яҡшыртыу; кесе туғандарыбыҙ (зоопроект); номинацияһыҙ.
Бәйгелә 16-нан алып 35 йәшкә тиклемге теләгән һәр кем ҡатнаша ала. Заявкалар «Йәш Гвардия»ның урындағы бүлексәләрендә 15 июлгә тиклем ҡабул ителә.
Конкурс финалистары «Мин — граждан» төбәк-ара форумына барасаҡ, сара 20-27 августа Бәләбәй районының «Аҡсарлаҡ» лагерында үтә.
Ойоштороусылар хәбәр итеүенсә, конкурста еңеүсе проекттар республика кимәлендә тормошҡа ашырыласаҡ.


text:
Өфөлә Владимир Путинды яҡлап концерт үткәрелә
Бөгөн Өфөлә Владимир Путинды яҡлап «Яҙ килде» тип исемләнгән байрам концерты үтәсәк. Уны Рус драма театры янындағы В.И.Ленин исемендәге майҙанда Владимир Путинды Башҡортостанда ижтимағи яҡлауҙың Халыҡ штабы ойоштора. Был сарала Өфөнән, шулай уҡ баш ҡалаға яҡын райондарҙан биш меңгә яҡын кешенең ҡатнашыуы көтөлә.
Концерт сиктәрендә «VIA Чаппа №1», «Non-Sense», «Ноу-Хау» барабансылар тамашаһы, Dj Virgin, Арина Трофимова кеүек популяр төркөмдәр һәм башҡарыусылар, башҡа билдәле артистар сығыш яһаясаҡ.
Концерт киске сәғәт 6-ла башлана.


text:
Өфөлә тыл эшсәндәренә һәйкәл 2015 йылдың сентябрендә барлыҡҡа киләсәк
ӨФӨ, 2014 йыл, 19 ноябрь. /«Башинформ» мәғлүмәт агентлығы, Илья Спиридонов/.
Бөйөк Ватан һуғышы йылдарындағы тыл эшсәндәренә һәйкәл Өфөнөң Еңеү паркында 2015 йылдың сентябрендә барлыҡҡа киләсәк. Бының хаҡта Еңеүҙең 70 йыллығына әҙерлек һәм уны үткәреү буйынса республика ойоштороу комитеты ултырышында Башҡортостан Президенты Рөстәм Хәмитов хәбәр итте. Шул ваҡытта Өфөлә Рәсәй-Ҡаҙағстан форумы уҙасаҡ. Төбәк етәксеһенең фекеренсә, дәүләттәр башлыҡтары мемориалды асыу тантанаһында ҡатнаша аласаҡ.
Рөстәм Хәмитов Башҡортостан Һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандарының (пенсионерҙарының) республика йәмәғәт ойошмаһы рәйесе урынбаҫары Сергей Габриэлов менән республиканың Мәҙәниәт министрлығы иғлан иткән, иң яҡшы һәйкәл проектына асыҡ конкурс уҙғарыу барышына борсолоуын уртаҡлашты. Әлеге ваҡытта конкурстың ойоштороу комитетына ни бары алты эш килгән. Республика башлығы конкурс комиссияһы эшенә ветерандар ойошмаларын йәлеп итергә кәрәк тип иҫәпләй, улар иң яҡшыны һайларға тейеш тә.
Башҡортостан Президенты 2015 йылдың 1 ғинуарына тиклем башҡа мемориаль объекттарҙы ла тәртипкә килтерергә ҡушты.
— Юбилей сараларына әҙерлектең иң мөһим өлөшө – һәләк булған Ватанды һаҡлаусыларҙың хәтерен мәңгеләштереү. Республика территорияһында бик күп ҡәберлектәр бар, шул иҫәптән исемһеҙ ҡәберҙәр. Бөгөн уларҙың иҫәбен һәм паспортлаштырыуҙы яйға һалырға, архив һәм эҙләү эшен әүҙемләштерергә кәрәк. Хәрби тарихтағы бушлыҡтарҙы тултырыу өсөн был эшкә уҡыусыларҙы һәм студенттарҙы йәлеп итеү, яңы эҙләү отрядтары, иреклеләр командалары ойоштороу мотлаҡ, – тине Рөстәм Хәмитов.


text:
2015 йылда Башҡортостан ауыл хужалығын үҫтереүгә федераль бюджеттан 188 миллиард һум аласаҡ
ӨФӨ, 2015 йыл, 13 ғинуар. /«Башинформ» мәғлүмәт агентлығы, Артур Басиров/.
Ағымдағы йылда Башҡортостан биләмәһендә «2013-2020 йылдарҙа ауыл хужалығын үҫтереү һәм ауыл хужалығы продукцияһы, сеймал һәм аҙыҡ-түлек баҙарҙарын көйләү дәүләт программалары» сараларын тәьмин итеү 188 миллиард һум тирәһе тәшкил итәсәк. Был хаҡта ведомствоның киңәйтелгән оператив кәңәшмәһендә әйтелде. Төбәктә ошо документ нигеҙендә әҙерләнгән «Башҡортостан Республикаһында ауыл хужалығын үҫтереү һәм ауыл хужалығы продукцияһы, сеймал һәм аҙыҡ-түлек баҙарҙарын көйләү» программаһы эшләй.
Быйыл документҡа бер нисә яңы программа индерелде, тип хәбәр итте Башҡортостандың ауыл хужалығы министры Николай Коваленко. «Һөт малсылығын үҫтереү», «Тоҡомсолоҡ эшенә, селекцияға һәм орлоҡсолоҡҡа ярҙам», «Агросәнәғәт комплексының финанс-кредит системаһын үҫтереү» һәм башҡалар.
Бынан тыш, дәүләт программаһы тарафынан эске баҙарҙа импортты алмаштырыуға ярҙам ҡаралған. Бының өсөн һөт һәм теплица комплекстары, йәшелсә һаҡлағыстар, селекция-генетик һәм селекция-орлоҡсолоҡ үҙәктәрен төҙөүгә һәм модернизациялауға, шулай уҡ күмәртәләп таратыу үҙәктәрен төҙөүгә бәйле сығымдарҙы ҡаплауға субсидиялар бүленәсәк. Шулай уҡ аграрийҙарға ауыл хужалығы кооперацияһын үҫтереүҙә ярҙам күрһәтеү планлаштырыла.
— Беҙ алдыбыҙҙҙа торған бурыстарҙың мөһимлеген аңларға һәм тармаҡты үҫтереүҙең өҫтөнлөктәрен билдәләргә бурыслы, — тине республиканың агоросәнәғәт комплексы башлығы Николай Коваленко.


text:
Пенсия фондының республика бүлексәһе ветерандарға 284 миллион һум күләмендә түләүҙәр башҡарған
Апрелдә, пенсия менән бер үк ваҡытта, республика ветерандарына бер тапҡыр бирелеүсе 284 миллион һумдан ашыу түләү башҡарылған. Был турала Башҡортостан буйынса Рәсәй Пенсия фонды Бүлексәһенән хәбәр иттеләр.
Еңеүҙең 65 йыллығы уңайынан бер тапҡыр бирелеүсе түләү 127139 ветеранға билдәләнгән. Шуларҙан 41010 кеше 5 мең һум алды. Улар иҫәбенә һуғышта йәрәхәтләнгән инвалидтар, һуғышта ҡатнашыусылар, «Блокадалы Ленинградта йәшәүсе» билдәһе менән бүләкләнеүселәр, Бөйөк Ватан һуғышы йылдарында, шулай уҡ Япония һәм Финляндияла һәләк булғандарҙың тол ҡатындары, вафат булған һуғышта ҡатнашыусыларҙың һәм инвалидтарҙың тол ҡатындары, элекке бәлиғ булмаған концлагерь тотҡондары, һауаға ҡаршы оборона объекттарында эшләгән граждандар инә.
1 мең һум күләмендә түләүҙәр 86029 тыл хеҙмәтсәненә һәм биш элекке бәлиғ йәштәге концлагерь тотҡонона билдәләнгән.
Башҡортостан буйынса Рәсәй Пенсия фонды Бүлексәһе Идарасыһы Фоат Хантимеров әйтеүенсә, әлеге ваҡытта Пенсия фонды органдары документтары менән мөрәжәғәт иткән граждандарға бер тапҡыр бирелә торған матди ярҙам биреүҙе дауам итә.


text:
Баш ҡалала XXV халыҡ-ара «АгроКомплекс» күргәҙмәһендә 260 спикер сығыш яһаясаҡ
ӨФӨ, 2015 йыл, 2 март. /«Башинформ» мәғлүмәт агентлығы, Юлия Антипина/.
Өфөлә 17 марттан 20-нә тиклем «ВДНХ-Экспо» биләмәһендә «АгроКомплекс» XXV халыҡ-ара махсуслаштырылған күргәҙмәһе үтәсәк. Уны Башҡортостандың Ауыл хужалығы министрлығы һәм Башҡортостан күргәҙмәләр компанияһы ойоштора.
Сирек быуат эшләү дәүерендә «АгроКомплекс» форумы агросәнәғәт комплексы техникаһы һәм ҡорамалдары, эшкәртеү сәнәғәте һәм туҡланыу продукттары экспозицияһы өсөн ҙур майҙандарҙың береһенә әүерелде. Экспозиция «Ауыл хужалығы техникаһы», «Малсылыҡ», «Ветеринария», «Үҫемлекселек», «Туҡланыу продукттары», «Эшкәртеүсе ҡорамалдар» бүлектәренән тора. Күргәҙмә өс залда һәм «ВДНХ-Экспо» комплексының асыҡ майҙанында уҙа.
Эшлекле программаға агросәнәғәт форумы, халыҡ-ара фәнни-практик конференция, түңәрәк өҫтәлдәр һәм семинарҙар индерелгән. Бөтәһе 260 спикер ҡатнашлығында 30-ға яҡын сара ҡаралған. «АгроКомплекс» эшлекле программаһы сиктәрендә тәүге тапҡыр Башҡортостан Республикаһы агросәнәғәт секторы предприятиелары етәкселәре һәм район башлыҡтары ҡатнашлығында пленар ултырыш буласаҡ.
2014 йылда «АгроКомплекс»та Рәсәйҙең 28 төбәгенән, яҡын һәм алыҫ сит илдәрҙән 254 компания ҡатнашҡан. Үткәрелгән конкурс йомғаҡтары буйынса күргәҙмәлә ҡатнашыусыларға 40 алтын, 40 көмөш һәм 32 бронза миҙал тапшырылған.


text:
Рөстәм Хәмитов юл-төҙөлөш лабораторияһы эшмәкәрлегенең сифатын тикшерҙеФото: Олег Яровиков
Рөстәм Хәмитов юл-төҙөлөш лабораторияһы эшмәкәрлегенең сифатын тикшерҙе
Рөстәм Хәмитов юл-төҙөлөш лабораторияһы эшмәкәрлегенең сифатын тикшерҙеФото: Олег Яровиков
Башҡортостан Президенты Рөстәм Хәмитов Өфөлә апрель башында асылған юл-төҙөлөш лабораторияһының эшмәкәрлеге менән танышты.
Әлеге ваҡытта бында юлдарҙы ремонтлағанда һәм яңыларын төҙөгәндә файҙаланыласаҡ материалдарҙың сифаты тикшерелә. Лаборатория Германия һәм Америкала етештерелгән заманса ҡорамалдар менән йыһазландырылған. Уның директоры Василий Ивлев һүҙҙәренсә, бындай лабораториялар Мәскәүҙә һәм Санкт-Петербургта ғына бар. Йәмғеһе 25,5 миллион һум суммаға 602 берәмек ҡорамал һатып алынған.
— Юл төҙөүселәр өсөн мөһим мәл етте – йә улар яңыса һәм сифатлы эшләй башлаясаҡ, йә уларҙың урынына профессиональ эшләгән башҡа хеҙмәткәрҙәрҙе саҡырасаҡбыҙ, — тип билдәләне Рөстәм Хәмитов. – Насар эшләгән өсөн ҙур аҡса алған замандар үтте. Хәҙер төҙөлөштөң барлыҡ этаптарында ҡаты һәм даими контроль буласаҡ. Был Башҡортостанда юлдар сифатын яҡшыртыуҙа тәүге һәм мөһим аҙым буласаҡ.
Өфөләге лабораторияның ҡеүәте яҡында урынлашҡан райондарҙы хеҙмәтләндереү өсөн етәсәк. Республика кимәлендәге бындай лаборатория алдағы йылда булдырыласаҡ, кәрәкле ҡорамалдар һатып алынған да инде. Хеҙмәткәрҙәрҙең квалификацияһына килгәндә, Өфө дәүләт нефть техник университетының төҙөлөш факультеты һәм Өфө автоюлдар техникумы менән хеҙмәттәшлек итеү планлаштырыла –махсус тикшереү эштәре өсөн студенттар әҙерләнәсәк.
Тиҙҙән лаборатория аккредитация үтеп, сәнәғәт масштабтарында тикшеренеүҙәр үткәрә башлаясаҡ. Әлегә белгестәр Октябрь проспектында төҙлөп ятҡан ер аҫты үткәүелдәренең сифатын тикшерә, артабан улар Салаут Юлаев проспекты, Беренсе май һәм Жуков урамдары, «Өфө — Аэропорт» трассаһын тикшерергә планлаштыра. Шулай уҡ лабораторияла бетон сифатын тикшереү өсөн махсус ҡорамалдар бар.
— Материалдарҙың сифатын тикшермәйенсә эшләүҙең файҙаһы булмаясаҡ, — тип һыҙыҡ өҫтөнә алды Башҡортостан Президенты. – Лаборатория, тәү сиратта, брак яһаусыларҙы асыҡларға тейеш. Ағымдағы йылда юлдар төҙөүгә республика бюджетынан – 9 миллиард һум, федерль бюджеттан 7,5 миллиард һум аҡса бүленде. Лаборатория аҡса экономияларға мөмкинлек бирәсәк: тик сифатлы материалдарҙы файҙаланып, был суммаға ике тапҡырға күберәк юлдар төҙөп буласаҡ.


text:
Өфөлә «Мираҫ» йыр һәм бейеү ансамбле яңы ижад миҙгелен аса
ӨФӨ, 2015 йыл, 6 октябрь. /«Башинформ» мәғлүмәт агентлығы, Ләйлә Аралбаева/.
Өфөлә «Мираҫ» йыр һәм бейеү фольклор ансамбле яңы ижад миҙгелен аса. 22 октябрҙә Ҡала мәҙәниәт һарайында «Берҙәм ғаиләлә» исемле тамаша була. Концерт донъя халыҡтарының берҙәмлегенә арналған.
Тамашаны ижади төркөм — «Мираҫ»тың директоры Айнур Искәндәров, художество етәксеһе Нәфирә Ихсанова, балетмейстер Әлфиә Тимерғәзиева, хормейстер Эльвира Ғәйфуллина, музыкаль етәксе Сергей Гориченский, «Забава» ансамбле етәксеһе Виктор Ярцев әҙерләй.
Концерт киске сәғәт 7-лә башлана.
Ансамблдең репертуарында 70-тән ашыу бейеү бар. Уның нигеҙен республика халыҡтары фольклоры тәшкил итә. Башҡортостан илселәренең сәнғәте Рәсәйҙең күп ҡалаларына таныш, улар араһында — Сочи, Түбәнге Новгород, Чебоксар, Һамар, Мәскәү. Мираҫтарға Франция, Испания, Португалия, Италия, Бельгия, Германия, Люксембург, Болгария, Венгрия, Лаос, Ҡаҙағстан тамашасылары алҡышлаған.


text:
Өфөлә йәш ярымлыҡ малай үлтерелгән
Төндә Өфөнөң Ҡулса урамындағы торлаҡ йорттоң подъезында атай кеше туҡмалған йәш ярымлыҡ улын үле килеш тапҡан. Унан алдағы көндә ул хәләл ефете һәм ҡунаҡ ҡатын менән спиртлы эсемлектәр менән табын ойоштора. Тәфтишселәр әле бер нисә версияны тикшерә, шул иҫәптән ҡунаҡҡа – кеше сәләмәтлегенә ҡул һуҙғаны өсөн бер нисә тапҡыр хөкөм ителгән 44 йәшлек ҡатынға шиктәре бар. Тикшереү һәм эҙләү эштәре дауам итә, тип хәбәр итә РФ Прокуратураһы ҡарамағындағы БР буйынса Тикшереү комитетының Тикшереү идаралығы матбуғат хеҙмәте.


text:
Бөтә Рәсәй халыҡ иҫәбен алыу 12 көн дауам итәсәк
Рәсәй Хөкүмәте 2010 йылда Бөтә Рәсәй халыҡ иҫәбен алыуҙың тәртибен раҫланы. Рәсәй биләмәһендә халыҡ иҫәбен алыу 12 көн дауамында – 14-нән алып 25 октябргә тиклем алып барыласаҡ. Росстат мәғлүмәте буйынса, илебеҙҙең төпкөлдә йәшәүсе граждандары иҫәбен алыуҙы алдан башҡарыуҙары күҙаллана. Тәүге ваҡытынан алда иҫәп алыу эше Ямал-Ненец автономлы округының бер нисә районында апрелдә үк башланасаҡ.
Хөкүмәт комиссияһы яҡын арала хәрбиҙәрҙе һәм уның ғаилә ағзаларын, шулай уҡ ябыҡ ҡалаларҙа йәшәүселәрҙе һәм иркенән мәхрүм ителгәндәрҙе иҫәпкә алыуҙы ойоштороуҙы хәл итәсәк.
Росстат «Байконур» комплексы биләмәһендә йәшәүсе халыҡты иҫәпкә алыу проектын әҙерләнгән.
Бөтә Рәсәй халыҡ иҫәбен алыу һөҙөмтәләренә, этаптарға бүлеп, 2012 йылға тиклем йомғаҡ яһаласаҡ. Беренсе мәғлүмәтте 2011 йылдың апрелендә баҫтырып сығарырға иҫәп тоталар. Йомғаҡлаусы һуңғы том 2013 йыл аҙағында сығарыла.
Халыҡ иҫәбен алыуҙы ойоштороу һәм үткәреүгә федераль бюджеттан 2010 йылда 10,5 миллиард һум аҡса тотоноласаҡ.
Халыҡ иҫәбен алыуға туғыҙ ай ҡалды.


text:
Мәләүез районында сәсеү тәүлек әйләнәһенә алып барыла
Мәләүез районы баҫыуҙарында сәсеү агрегаттары тәүлек әйләнәһенә эшләй. Механизаторҙар сменалап эшләй. Тупраҡта дым запасы аҙ булыу сәбәпле, игенселәр яҙғы сәсеүҙе сифатлы итеп һәм ваҡытында үткәреү өсөн барыһын да эшләргә тырыша.
— Бөгөнгө көнгә районда яҙғы иген культуралары 16050 гектарға сәселгән, был пландың 44 проценты, — ти Мәләүез районы хакимиәтенең ауыл хужалығы идаралығы начальнигы Александр Баранов. – Кискә был һан 18 мең гектарға тиклем артасаҡ. Ә бөтәһе яҙғы иген культуралары 36 мең гектар майҙанға сәселергә тейеш.
Иген культуралары менән бер рәттән ауыл хужалығы предприятиелары шәкәр сөгөлдөрө, картуф, бер йыллыҡ үләндәр ҙә сәсә башланы. Иртә яҙғы культураларҙы Еңеү көнөнә тиклем сәсеп бөтөрөргә планлаштыралар. Арпа, һоло, борсаҡ сәсеү тамамланды ла тиерлек. Төп иген культураһы – бойҙай ҡалды. Ҡалған культуралар график буйынса сәселәсәк.
Район игенселәре киләһе уңышҡа яҡшы нигеҙ әҙерләнеләр. Быйыл минераль ашламалар тураһында алдан хәстәрлек күрҙеләр һәм хәҙер гектарына 27 килограмдан индерәләр. Былтыр һәр гектарға 21-әр килограмм ғына минераль ашлама бүлә алғайнылар.


text:
Өфө студенттарына буласаҡ пенсияны алдан хәстәрләү кәрәклеге хаҡында һөйләйәсәктәр
27 сентябрҙә РФ Пенсия фондының Өфөнөң Октябрь районы буйынса идаралығында (Р. Зорге урамы, 33) Бөтә Рәсәй Пенсия грамоталылығы көнө билдәләнәсәк.
Октябрь районы хакимиәтенең мәғлүмәт-аналитика бүлегенән хәбәр итеүҙәренсә, Идаралыҡ белгестәре менән осрашыуға Башҡорт медицина колледжы студенттары саҡырылған. Буласаҡ медиктарға пенсияның нисек тәғәйенләнеүе һәм түләнеүе хаҡында мәғлүмәт биреләсәк. Экскурсия барышында улар ҡыҙыҡһынған һорауҙарына яуаптар, шулай уҡ методик материалдар һәм әсбаптар аласаҡ. Бынан тыш, һәр студентҡа страховка таныҡлығы алыуға анкета тултырып тапшырыу мөмкинлеге биреләсәк.
Сара 14 сәғәттә башлана.


text:
8000 вакансияға Өфөлә рәсми рәүештә 8600-ҙән ашыу эшһеҙ дәғүә итә
Бөгөнгө көндә Өфөлә һигеҙ мең самаһы вакансия иҫәпләнә, уларға 8600-ҙән ашыу рәсми рәүештә теркәлгән эшһеҙ дәғүә итә. Өфөнөң халыҡты эш менән тәьмин итеү үҙәктәрендә әлеге мәлдә йәмғеһе 9200 самаһы кеше иҫәптә тора.
«Башинформ» агентлығына ҡаланың мәшғүллек хеҙмәтенән хәбәр итеүҙәренсә, көсөргәнешлек коэффициенты, йәғни эшһеҙҙәр менән вакансиялар иҫәбенең нисбәте әле 1,15-кә тиң. Рәсми теркәлгән эшһеҙлек кимәле әлегә 1,56 процентты тәшкил итә.
Үткән аҙнала Өфөләге халыҡты эш менән тәьмин итеү үҙәге хеҙмәттәренән меңдән ашыу кеше файҙаланған. 600-ҙән ашыу кеше эшкә урынлашыуға реаль мөмкинлек алған. Шуларҙың 540-ы мәғлүмәт базаһынан һайлап алынған. Тағы 60 өфөлө эш биреүселәр менән әңгәмәләшеү үткәндән һуң эшкә саҡырылған.


text:
Башҡортостанда картуф һәм йәшелсә сәсеү тамамлана
ӨФӨ, 2015 йыл, 4 июнь. /«Башинформ» мәғлүмәт агентлығы, Розалиә Вәлиева/.
Башҡортостанда картуф һәм йәшелсә сәсеү тамамлана. 2803,5 гектар майҙанда картуф сәселгән, был бөтә майҙандарҙың 83,5 процентын тәшкил итә. Йәшелсәләр 1174,5 гектар майҙанды (85,2 процент) биләй. Ошо хаҡта, Башҡортостандың Ауыл хужалығын консультациялау үҙәге мәғлүмәттәренә һылтанма яһап, Ауыл хужалығы министрлығының матбуғат хеҙмәте хәбәр итә.
Республиканың 33 районында картуф сәсеү тамамланған. Өс районда уны билдәләнгән пландан күберәк сәскәндәр. Мәҫәлән, Благовар районында план — 91, Күгәрсендә — 4, Учалыла 20 процентҡа арттырып үтәлгән.
Төбәктең 29 районында йәшелсә ултыртыу тамамланған. Белорет районы планды — 13, ишембайҙар иһә 160 процентҡа арттырып үтәгән.


text:
2016 йылдан республикала баланы уллыҡҡа алыусыларға пособиены социаль ярҙам үҙәктәре түләйәсәк Фото: Олег Яровиков
2016 йылдан республикала баланы уллыҡҡа алыусыларға пособиены социаль ярҙам үҙәктәре түләйәсәк
2016 йылдан республикала баланы уллыҡҡа алыусыларға пособиены социаль ярҙам үҙәктәре түләйәсәк Фото: Олег Яровиков
ӨФӨ, 2015 йыл, 7 сентябрь. /«Башинформ» мәғлүмәт агентлығы, Эльмира Сабирова/.
2016 йылдан Башҡортостанда баланы уллыҡҡа алыусыларға пособиены социаль ярҙам үҙәктәре түләйәсәк. Башҡортостан Хөкүмәте бер тапҡыр бирелә торған аҡсалата пособие тәғәйенләү һәм түләү тәртибенә үҙгәрештәр индерҙе.
Хәҙерге ваҡытта ошо вәкәләттәр Башҡортостандың Мәғариф министрлығы ҡарамағында, әммә 2016 йылдың 1 ғинуарынан пособиеларҙы төбәктең Хеҙмәт һәм халыҡты социаль яҡлау министрлығы тәғәйенләйәсәк. Уларҙы түләү менән Халыҡты социаль яҡлау республика үҙәге филиалдары шөғөлләнәсәк, тип аңлаттылар Башҡортостан Хөкүмәтенең матбуғат хеҙмәтендә.
2016-2018 йылдарҙа ошо маҡсаттан республика бюджетынан йыл һайын 84,6 миллион һум бүленәсәк.
Белешмә. Былтыр Башҡортостанда 372 баланы уллыҡҡа алғандар — был Волга буйы федераль округында икенсе күрһәткес. Пермь крайында — 429, Нижегород өлкәһендә — 162, Һамар өлкәһендә — 133, Татарстанда 129 бала уллыҡҡа тапшырылған.


text:
Фото:
Башҡортостан Европа иммунлаштырыу аҙнаһына әҙерләнә
Фото:
Европа иммунлаштырыу аҙнаһы 2010 йылда 26 апрелдән 1 майға тиклем үтәсәк.
Был киң күләмле акция Бөтә донъя һаулыҡ һаҡлау ойошмаһының Европа бюроһы инициативаһы менән йыл һайын Европаның бар илендә үткәрелә. Рәсәй Федерацияһы, шул иҫәптән Башҡортостан Республикаһы ла, был акцияға 2006 йылда ҡушылды. Быйыл ул бишенсе тапҡыр үтә.
"Башинформ" агентлығына Роспотребнадзорҙың БР буйынса Идаралығынан хәбәр итеүҙәренсә, профилактик прививкалар арҡаһында хәҙер эпидемиялар күҙәтелмәй, инфекцион ауырыуҙарҙан үлем кәмегән. Сәсәк ауырыуы кеүек инфекция тулыһынса юҡ ителгән. Әлеге мәлдә Башҡортостанда полиомиелит, дифтерия, ҡыҙылсаның теркәлгәне юҡ. Һын ҡатыу сире, быума йүтәл (коклюш), эпидемик паротит, ҡыҙамыҡ ауырыуҙары бер-ике осраҡҡа тиклем кәмегән. Күмәкләп ауырыу осраҡтары күҙһәтелмәй.
“Һаулыҡ” өҫтөнлөклө милли проектын ғәмәлгә ашырыу нигеҙендә халыҡты өҫтәмә иммунлаштырыу 2006 — 2009 йылдар араһында республикала инфекцион ауырыуҙарҙың кәмеүенә килтергән. Был арала 2 миллион самаһы кешегә өҫтәмә профилактик прививкалар яһалған. Вакцинация арҡаһында В вируслы гепатит менән ауырыу 3 тапҡырға кәмегән, ҡыҙылса менән - 5000 тапҡырға, паралитик полиомиелит ауырыуы теркәлмәгән, киҫкен киҙеү эпидемиялары һирәкләшкән.
Роспотребнадзорҙың БР буйынса Идаралығынан әйтеүҙәренсә, һәр кешенең бушлай привикаға хоҡуғы “Инфекцион ауырыуҙарҙы иммунопрофилактикалау тураһында” Федераль законы менән билдәләнә.
Ләкин, Роспотребнадзорҙың БР буйынса Идаралығынан билдәләүҙәренсә, үкенескә күрә, профилактик прививкаларға кире ҡарашта булыусылар ҙа йыш осрай. Ошоноң менән бәйле прививкаларҙан баш тартыу осраҡтары арта. Бынан тыш, тиҙ арала табып булмаған айырым кешеләр контингенты бар. Улар иҫәбенә асоциаль йәки дини ғаиләләр, асарбаҡтар, мигранттар, бер миҙгелдә генә эшләүселәр инә, уларҙы прививкаларға ебәреүе ауыр булыуҙан тыш, бөтөнләй тыңлатып булмаған осраҡтар йыш күҙәтелә.
Европа иммунлаштырыу аҙнаһы саралары тап ошондай стереотиптарҙы емереүгә йүнәлтеләсәк. Аҙналыҡ сиктәрендә медицина хеҙмәткәрҙәре аңлайышлы формала профилактик прививкаларҙың әһәмиәте, йоғошло ауырыуҙар менән көрәштә өлгәшелгән һөҙөмтәләр хаҡында һөйләйәсәк. Белем биреү учреждениеларында, юғары уҡыу йорттарында түңәрәк өҫтәлдәр, һорау һәм яуап кисәләре, һаулыҡ дәрестәре үткәреләсәк. Айырым иғтибар бәйләнеш булдырыуы ауыр булған халыҡ ҡатламы (асарбаҡтар, мигранттар), прививкаларҙан баш тартҡан ғаиләләр менән эш итеүгә йүнәлтеләсәк.


text:
Мортаза Рәхимов «Берҙәм Рәсәй» съезында ҡатнашты
21 ноябрҙә Санкт-Петербургта Башҡортостан Республикаһы Президенты, «Берҙәм Рәсәй» партияһының Юғары советы ағзаһы Мортаза Рәхимов “Берҙәм Рәсәй” Бөтә Рәсәй партияһының ХI съезы эшендә ҡатнашты.
Съезда ”Берҙәм Рәсәй”ҙең партия проекттары буйынса эшмәкәрлеге йомғаҡтары һәм партия Уставына төҙәтмәләр тикшерелде, партияның яңы Программаһы проекты буйынса фекер алышыу үткәрелде. Форумда шулай уҡ партияның Юғары советы һайланды.
Съезда ҡатнашыусыларға тәбрикләү һүҙе менән Рәсәй Президенты Дмитрий Медведев сығыш яһаны. Дәүләт башлығы “Берҙәм Рәсәй”ҙең көрсөккә ҡаршы ғәмәлдәрен ыңғай баһаланы һәм, партия Президент, Хөкүмәт һәм илдең Үҙәк банкы тәҡдим иткән бөтә көрсөккә ҡаршы сараларҙы хуплап сыҡты, тип белдерҙе.
Съезда партияның үҫеш перспективалары һәм илдәге социаль-иҡтисади хәл тураһында төп доклад менән “Берҙәм Рәсәй” рәйесе, Рәсәй Федерацияһы Хөкүмәте Рәйесе Владимир Путин сығыш яһаны. Ул, «Берҙәм Рәсәй» иҡтисадтың идара итеүсәнлеген һәм банк системаһының тотороҡлолоғон һаҡларға вәғәҙәһен дә үтәне, тип һыҙыҡ өҫтөнә алды. Владимир Путиндың фекеренсә, көрсөк осоронда дәүләт граждандарҙы социаль яҡлауға айырыуса ҙур иғтибар бирҙе. «Беҙ көрсөктөң йәмғиәтебеҙҙе рухи яҡтан тарҡатыуына юл ҡуймаҫҡа вәғәҙә иткәйнек. Һәм һуңғы йылдарҙағы мөһим социаль ҡаҙаныштарыбыҙҙы һаҡлап ҡала алдыҡ», — тине ул.
Съезда шулай уҡ партияның программа документы ҡабул ителде. Партияның Юғары советы рәйесе Борис Грызлов, был партияның тормош сифатын яҡшыртыу бурыстары һәм иҡтисади үҫеш проекттары менән бергә партия идеологияһы — Рәсәй консерватизмы ла билдәләнәсәк беренсе программа документы буласаҡ, тип айырып билдәләне.
— Был үҫеш тотороҡлолоғо, тотҡарлыҡтарһыҙ һәм бер ниндәй революция яһамайынса йәмғиәтте даими ижади яңыртыу идеологияһы, — тине Борис Грызлов.
Башҡортостан Республикаһы Президенты Мортаза Рәхимов съезда Дмитрий Медведев менән Владимир Путиндың партия системаһын яңыртыу буйынса тәҡдимдәрен хупланы.
Республика Президенты партия эсендәге дисциплинаны көсәйтеү өсөн сығыш яһай: «Мин партия лидеры Владимир Владимирович Путиндың сафтарыбыҙҙы таҙартырға кәрәклеге тураһындағы фекере менән тулыһынса килешәм. Партияла коррупция йәки закон менән башҡа төрлө проблемалар кеүек күренештәргә юл ҡуйырға ярамай».
«Берҙәм Рәсәй» Бөтә Рәсәй сәйәси партияһының ХI съезында Башкортостан Президенты Мортаза Рәхимов ҡайтанан “Берҙәм Рәсәй” Юғары советы составына һайланды.


text:
Һауынсы үҙ хоҡуҡтарын тергеҙеүгә өлгәште
Стәрлетамаҡ районының Наумовка ауылынан 43 йәшлек ҡатын прокуратураға мөрәжәғәт итте: ҡатын «Стәрлетамаҡ» дәүләт унитар ауыл хужалығы предприятиеһында һауынсы булып эшләгән, 2010 йылдың 19 февралендә эштән сыҡҡан, ләкин ул кадрҙар бүлегенә бер нисә тапҡыр мөрәжәғәт итеүенә ҡарамаҫтан, әлегә тиклем хеҙмәт кенәгәһен ҡайтарып бирмәгәндәр.
Предприятиеның баш бухгалтеры быны хеҙмәткәрҙең бурысы барлыҡҡа килеүе менән аңлата: ул эш хаҡын натураль продукттар менән алған. Әммә закон буйынса бындай алмаштырыу, хеҙмәткәр яҙма ғариза биреп, был хеҙмәт йәки коллектив договорҙа телгә алынған осраҡта ғына рөхсәт ителә. Ҡатын ғариза яҙмаған, тимәк, быға ризалығын бирмәгән, һәм эш хаҡын уға натураль продукттар менән законһыҙ рәүештә түләгәндәр. Өҫтәүенә, продукттарҙы икенсе хеҙмәткәр алыуы асыҡланды.
Һөҙөмтәлә ҡатын үҙенең хеҙмәт кенәгәһен дә, аҡса менән эш хаҡын да алды, ә бухгалтер — дисциплинар шелтә — уға иҫкәрмә яһалды, тип хәбәр иттеләр БР Прокуратураһы матбуғат хеҙмәтендә.


text:
Башҡортостанда йәш эшҡыуарҙар бизнесҡа ярҙам итеү өсөн 250 мең һум күләмендә грант алдыФото: Олег Яровиков
Башҡортостанда йәш эшҡыуарҙар бизнесҡа ярҙам итеү өсөн 250 мең һум күләмендә грант алды
Башҡортостанда йәш эшҡыуарҙар бизнесҡа ярҙам итеү өсөн 250 мең һум күләмендә грант алдыФото: Олег Яровиков
ӨФӨ, 2015 йыл, 10 декабрь. /«Башинформ» мәғлүмәт агентлығы, Ксения Калинина/.
Башҡортостанда йәш эшҡыуарҙар бизнесҡа ярҙам итеү өсөн 250 мең һум күләмендә грант алды. Өфөләге «ВДНХ-Экспо» майҙансығында «Һин — эшҡыуар» федераль программаһының йомғаҡлау форумы уҙҙы. Сараны республиканың Йәштәр сәйәсәте һәм спорт министрлығы ойошторҙо.
«Форумға үҙ эшен асыу теләге менән Өфөнән, Нефтекаманан, Салауаттан, Күмертауҙан, Стәрлетамаҡтан, Ҡырмыҫҡалынан, Бөрйәндән, Сибайҙан 200-гә яҡын кеше килгән. Шуныһы ҡыуаныслы: бөгөн йәш эшҡыуарҙарҙы әҙерләүгә системалы ҡараш булдыра башланыҡ. Йәштәр эштәре буйынса федераль агентлыҡтан финанс бүленгән. Залдағыларҙың бер өлөшө үҙ бизнесын асҡан, — тип мөрәжәғәт итте ҡатнашыусыларға төбәктең йәштәр сәйәсәте һәм спорт министры Андрей Иванюта. — Республикалағы йәштәр вәкиллеге — Волга буйы федераль округында иң ҙуры, шуға күрә беҙ һәр саҡ беренсе булырға тейеш».
Министр ҡатнашыусыларҙы 2011 йылдан республикала ғәмәлдә булған «Һин — эшҡыуар» программаһы буйынса һөҙөмтәле эшләү өсөн үҙ-ара бәйләнеш булдырырға саҡырҙы.
«Беҙ форумда 2014 йылғы программала ҡатнашҡан 10 йәш эшҡыуарға үҙ бизнестарына ярҙам күрһәтеүгә 250 мең һум күләмендәге сертификаттар тапшырҙыҡ. Шулай уҡ 2015 йылдың биш конкурсанты 95 мең һумлыҡ грант аласаҡ. Республика өсөн ошонда йыйылған йәштәр — 10 йылға иҡтисади тотороҡлоҡ киләсәге ул, — тип һыҙыҡ өҫтөнә алды программаның төбәк координаторы Елена Петрова. — Ойошҡанлы юридик берәмектәр, эш урындары, төҙөлгән килешеүҙәр һаны һәм бюджетҡа түләнгән һалымдың дөйөм суммаһы проекттың төп һөҙөмтәһе булырға тейеш».
«Һин — эшҡыуар» форумында ойошторолған дискуссия майҙансыҡтарында ғәмәлдәге эшҡыуарҙар уңыштарының тарихы менән бүлеште. Һуңынан Өфө, Мәскәү һәм Төмән ҡалалары эшҡыуарҙары, тренерҙары йәштәр өсөн оҫталыҡ дәрестәре үткәрҙе.


text:
Башҡортостан делегацияһы эш сәфәре менән Белоруссияла
ӨФӨ, 2016 йыл, 3 март. /«Башинформ» мәғлүмәт агентлығы, Арина Рәхимҡолова/.
Башҡортостан вәкилдәре эш сәфәре менән Белоруссияла. Рәсми делегацияны Башҡортостан Хөкүмәте Премьер-министры урынбаҫары Дмитрий Шаронов етәкләй. Делегация составында шулай уҡ республиканың сәнәғәт һәм инновация сәйәсәте министры Алексей Карпухин һәм төрлө предприятие етәкселәре бар.
«Башинформ» агентлығына Рәсәй Сит ил эштәре министрлығының Өфөләге вәкиле Венер Ғәлиәкбәров хәбәр итеүенсә, төп саралар 4 мартҡа билдәләнгән. Яҡтар Хеҙмәттәшлек буйынса эшсе төркөмдөң берлектәге ултырышын үткәрә. Осрашыу сиктәрендә эшкә йомғаҡ яһаласаҡ, мөһим мәсьәләләр тикшереләсәк. Витебск өлкәһенең ҡуртымға алыусылар союзы һәм Башҡортостандың Сәнәғәтселәр һәм эшҡыуарҙар союзы араһында килешеүгә ҡул ҡуйыу күҙ уңында тотола. Бынан тыш, Минск предприятиеларына барыу ҡаралған. Башҡортостан делегацияһы ағзалары Белоруссияның төп тармаҡ министрлыҡтарында һәм ведомстволарында һөйләшеүҙәр үткәрәсәк. Дмитрий Шаронов Белоруссия Премьер-министрының беренсе урынбаҫары Владимир Семашко менән осраша. Шулай уҡ 2016-2017 йылдарҙа яҡтар араһында хеҙмәттәшлекте үҫтереү буйынса документҡа ҡул ҡуйыу ҡаралған.


text:
Өфө үҙәгендә баш ҡала шыршыһын ҡуйҙыларФото: Андрей Старостин
Өфө үҙәгендә баш ҡала шыршыһын ҡуйҙылар
Өфө үҙәгендә баш ҡала шыршыһын ҡуйҙыларФото: Андрей Старостин
ӨФӨ, 2014 йыл, 20 ноябрь. /«Башинформ» мәғлүмәт агентлығы, Әлим Фәйезов/.
Ошо көндәрҙә Өфөлә баш ҡаланың төп яңы йыл шыршыһын ҡуйҙылар. Ул Благовещен районынан килтерелгән һәм үҙенең почетлы урынын Ленин исемендәге үҙәк ҡала майҙанында биләне. Йәшел урман һылыуҡайының бейеклеге 30 метр тәшкил итә. Уны декабрҙә биҙәйәсәктәр, ә эргәһендә боҙ ҡаласығы, һырғалаҡ һәм шыуғалаҡтар барлыҡҡа киләсәк.
Ҡала хакимиәтенең матбуғат хеҙмәтендә аңлатыуҙарынса, ғәҙәттәгесә Өфөлә яңы йылда күмәкләп күңел асыу өсөн ике төп майҙансыҡ әҙерләнәсәк: Ленин исемендәге майҙанда үҙәк баш ҡала шыршыһы һәм Конгресс-холл алдындағы майҙанда, унда Яңы йылдың төп биҙәге был аҙна һуңына тиклем ҡуйыласаҡ.


text:
19 сентябрҙә Өфөлә милиция парады үтә
19 сентябрҙә Өфөлә, Ленин исемендәге майҙанда, БР буйынса Эске эштәр министрлығының ойошторолоуына 91 йыл тулыуға арналған милиция парады үткәрелә.
Колонналар менән махсус тәғәйенләнештәге милиция отряды (ОМОН), патруль-пост хеҙмәте, ведомствонан тыш һаҡ хеҙмәткәрҙәре, кинологик үҙәк хеҙмәткәрҙәре, милиционер-кавалеристар үтәсәк.
Парадта шулай уҡ ҡотҡарыусылар, наркополицейскийҙар, Рәсәй Эске эштәр министрлығы Эске ғәскәрҙәренең «Булат» махсус тәғәйенләнештәге отряды һәм яза башҡарыу хеҙмәте хеҙмәткәрҙәре ҡатнаша.
Марш махсус техника һәм автотранспорт үтеүе менән тамамланасаҡ. Парад сәғәт 11-ҙә башлана.


text:
2015 йылда Ишембайҙа кран-манипулятор ҡулайламаларын етештереү буйынса инвестиция проектының беренсе сираты индереләФото: Олег Яровиков
2015 йылда Ишембайҙа кран-манипулятор ҡулайламаларын етештереү буйынса инвестиция проектының беренсе сираты индерелә
2015 йылда Ишембайҙа кран-манипулятор ҡулайламаларын етештереү буйынса инвестиция проектының беренсе сираты индереләФото: Олег Яровиков
ӨФӨ, 2015 йыл, 11 февраль. /«Башинформ» мәғлүмәт агентлығы, Илья Спиридонов/.
2015 йылдың июлендә Ишембайҙа кран-манипулятор ҡулайламаларын етештереү буйынса өҫтөнлөклө инвестиция проектының беренсе сираты индерелә. Был хаҡта Башҡортостан Башлығы Рөстәм Хәмитовҡа «Инман» ябыҡ акционерҙар йәмғиәтенең генераль директоры Евгений Киселев хәбәр итте.
Хәтерегеҙгә төшөрәбеҙ, 2011 йылда «Инман» ябыҡ акционерҙар йәмғиәте «Palfinger» Австрия концерны тарафынан һатып алынды. Бойондороҡһоҙ Дәүләттәр Берләшмәһендәге баҙар хәлен тикшергәндән һуң, концерн яңы предприятие төҙөлөшөн инвестициялау, уны заманса ҡорамалдар һәм технологиялар менән йыһазландырыу хаҡында ҡарар ҡабул итте. Бөгөнгө көндә инвестиция проектының беренсе этабын ғәмәлгә ашырыу тамамлана, 8 мең квадрат метрлыҡ яңы етештереү майҙандары төҙөлгән. Инвестиция суммаһы яҡынса 13 миллион евро тәшкил иткән.
Республика Башлығы компания ҡасан төҙөлөштөң икенсе сиратын башлаясағы тураһында ҡыҙыҡһынды. Евгений Киселевтың һүҙҙәренсә, ҡатмарлы геосәйәсәт хәлгә бәйле был хаҡта ҡарар хәҙер концерн кимәлендә ҡабул ителә.
Проектҡа ярашлы, 2017 йылға тиклем тағы 9 мең квадрат метр майҙан төҙөү планлаштырыла, был продукцияны етештереү күләмен арттырырға мөмкинлек бирәсәк.
«Инман» ябыҡ акционерҙар йәмғиәте кран-манипулятор ҡулайламаларын, уларҙы ремонтлау һәм хеҙмәтләндереү буйынса хеҙмәттәр күрһәтеүгә махсуслашҡан. Былтыр предприятиела 1,1 миллиард һум суммаһында 1 200 берәмек продукция етештерелгән, был 2013 йылғы күрһәткестәрҙән 33,6 процентҡа күберәк.


text:
Фото:
Өфөлә Башҡортостан парламентының пленар ултырышы асылды
Фото:
Башҡортостан Президенты Рөстәм Хәмитовтың 2011 йыл өсөн республика Хөкүмәте эшмәкәрлеге һөҙөмтәләре тураһында отчет доклады бөгөн тәбәктең Дәүләт Йыйылышы – Ҡоролтайҙың 49-сы ултырышын асты.
Шулай уҡ депутаттар өсөнсө уҡыуҙа «Башҡортостан Республикаһының административ хоҡуҡ боҙоуҙар тураһындағы кодексына үҙгәрештәр индереү хаҡында» һәм «Башҡортостан Республикаһының Контроль-иҫәп палатаһы тураһында» республика закондары проекттарын ҡараясаҡ.
Икенсе уҡыуҙа биш республика закон проекты, шул иҫәптән «Башҡортостан Республикаһында Бала хоҡуҡтары буйынса вәкил тураһында»ғы закон проекты тикшереләсәк. Әйткәндәй, быға оҡшаш закон проекттары әлеге ваҡытта Рәсәйҙең барлыҡ тиерлек төбәктәрендә тикшерелә. Әлеге законды ҡабул итеү Рәсәй төбәктәрендәге инвестицион мөхиткә ыңғай тәҫьир итергә, шулай уҡ бәләкәй һәм урта бизнесҡа өҫтәмә ярҙам күрһәтергә тейеш.
Беренсе уҡыуҙа парламентарийҙар «Башҡортостан Республикаһында ер мөнәсәбәттәрен көйләү тураһында»ғы Башҡортостан Республикаһы Законына үҙгәрештәр индереү хаҡында»ғы закон проектын ҡараясаҡ.


text:
Башҡортостан баш ҡалаһында энтузиастар Зураба Церетели ярҙамы менән «төньяҡ амурҙары»на һәйкәл ҡуйырға теләй
Өфөлә алдағы ваҡытта 1812 йылғы Ватан һуғышында Наполеон армияһына ҡаршы көрәшкән башҡорт яугирҙарына арналған һәйкәл асылыуы ихтимал. Бындай һәйкәл ҡуйыу башланғысы менән «Төньяҡ амурҙары» тарихи клубы ағзалары Башҡортостан Президенты Рөстәм Хәмитовҡа мөрәжәғәт иткән.
«Башҡортостан» гәзитенең бөгөнгө һанында идея авторы, «Төньяҡ амурҙары» тарихи клубы ағзаһы, билдәле йәмәғәт эшмәкәре Илдар Юлбарисов хәбәр итеүенсә, республика етәксеһе проект менән ҡыҙыҡһыныуын белдергән. Проект авторы һүҙҙәренсә, «Өфөлә бындай һәйкәлдең әлегә ҡәҙәр булмауы өсөн оят. Ә бит 1812 йыл яугир башҡорттар өсөн шаҡтай данлыҡлы осор булған. Тарихыбыҙҙы онотмайыҡ, йәштәр шанлы үткәндәрҙе белергә, ғорурланырға тейеш».
Илдар Юлбарисов һөйләүенсә, буласаҡ һәйкәлдең проекты әҙер. Уны ул триумф аркаһы итеп күҙаллай. Проект авторы һүҙҙәренсә, ҡыйыу яугирҙәрҙе сағылдырыу өсөн был форма донъяның күп илдәрендә ҡулланыла. Мәғәнә яғынан да унда күпте күрһәтергә, аңлатырға була. Хатта һуғыштың ниндәйҙер эпизодтарын, кешеләрҙе сағылдырырға мөмкин.
Өфөлә ҡуйыласаҡ «Еңеү ҡапҡаһы» ҙур һәм ҡеүәтле булып күҙаллана. Әгәр килеп сыҡһа, хатта уның өҫтөнә менеп тирә-яҡты күҙәтерлек майҙан да эшләнеүе ихтимал. Монументты баш ҡаланың элекке үҙәгенә, кеше күп йөрөгән күркәм урынына ҡуйыу уңышлы булыр ине.
Ҙур проектты тормошҡа ашырыу өсөн Илдар Юлбарисов исеме донъяға билдәле скульптор Зураб Церетели менән бәйләнешкә ингән.
— Зураб Церетелиға был фекерҙе әйткәс, ул риза булып ҡына ҡалманы, Өфө халҡына тағы бер һәйкәл бүләк итергә теләүен дә әйтте. Ул беҙҙең яҡташыбыҙ Рудольф Нуриевты хөрмәт итә һәм уның һәйкәлен эшләргә теләй икән. Бөйөк скульптор оҙаҡламай Өфөгә килеп, етәкселек менән осрашырға йыйына. Шул һөйләшеүҙәрҙән һуң эш башланыр тип уйлайым, — ти Илдар Юлбарисов.


text:
Культура
Өфөлә Саха театры үҙ гастролдәрен башлай
Өфөлә Саха театры үҙ гастролдәрен башлай. Яҡут милли театрының 110 йыллығына арналған гастролдәр Евразия илдәре буйлап үтә. Саха театры үҙенең легендар спектаклдәре менән хатта бөтә донъяны урап сығырға ниәтләй. Улар Ҡытай, Бүрәт, Ҡырғыҙстан, Ҡаҙағстан, Татарстан сәхнәләрен яулап...
Мәҙәниәт өлкәһендә гранттар
Киләһе йыл Башҡортостанда театр, музыка, хореография, һынлы сәнғәт һәм кинематография өлкәһендә лайыҡлы тип табылған ижади проекттар йәнә республика Башлығының 90 миллион һумлыҡ грантына эйә буласаҡ. 2013 йылдан башлап Башҡортостандың ижади коллективтарына конкурс нигеҙендә 16 грант тапшырыла...
Өфөлә кино төшөрөүселәрҙең 2-се башҡорт йыйыны үтте
Өфөлә кино төшөрөүселәрҙең 2-се башҡорт йыйыны үтте. Һайлап алыу комиссияһына 70 проект тәҡдим ителгән. Уларҙың 12-һе финалға үтте. Улар араһында – йәш сценаристар, продюссерҙар һәм режиссерҙар бар. Еңеүселәргә - үҙ проектарын тормошҡа ашырыу өсөн, “Башҡортостан” киностудияһында...
2020-се йылда Өфөлә үтәсәк фольклориада Рәсәйҙең сиктәрен ҡаплау мөмкин түгеллеген күрһәтә
2020-се йылда Өфөлә үтәсәк фольклориада Рәсәйҙең сиктәрен ҡаплау мөмкин түгеллеген күрһәтә. Был турала Рәсәй мәҙәниәт министры Владимир Мединский белдерҙе. Был ҡарарҙың беҙҙең илгә ҡаршы алып барылған санкциялар сәйәсәтенә ҡарамаҫтан ҡабул ителеүе, айырыуса, мөһим. Мәҙәниәттең...
Башҡортостанда тәүге тапҡыр бөтә Рәсәй сәсәндәр фестивале үтте
Башҡортостанда тәүге тапҡыр бөтә Рәсәй сәсәндәр фестивале үтте. Өфөгә донъяның төрлө тарафтарынан 60-тан ашыу һүҙ оҫтаһы йыйылды. Республика башлығы грантына уҙғарылған мәҙәни сара 2020 йылда Башҡортостанда үтәсәк Бөтә донъя фольклориадаһына әҙерлек этаптарының береһе булып тора. Сибай ҡалаһынан...
Өфө “Көмөш Аҡбуҙат” халыҡ-ара милли һәм этник кинофестивалде үткәрергә әҙерләнә
Өфө “Көмөш Аҡбуҙат” халыҡ-ара милли һәм этник кинофестивалде үткәрергә әҙерләнә. Һайлап алыу комиссияһына 20 илдән, Рәсәйҙең 30 төбәгенән 268 фильм тапшырылған. Конкурс программаһына ни бары 24 фильм ғына үткән. Ойоштороусылар билдәләүенсә, “Көмөш Аҡбуҙат” кинофестивале милли һәм...
Республика йәмәғәтселеге бөгөн халыҡ шағиры Мостай Кәримде иҫкә ала
Республика йәмәғәтселеге бөгөн халыҡ шағиры Мостай Кәримде иҫкә ала. Мостай Кәрим Башҡорт АССР-ы ойошторолған йылда донъяға килгән. Бөгөн әҙиптең һәйкәле янында үткән иҫкә алыу сараһында билдәләнеүенсә, бында ниндәйҙер тәрән мәғәнә ята, сөнки ил ағаһының тормош һәм ижад юлы Башҡортостанға...
Бөгөн - билдәле шағирә, тәржемәсе, уҡытыусы, әүҙем йәмәғәтсе Рәсимә Ураҡсинаның тыуған көнө, уға быйыл 66 йәш тулған булыр ине
Бөгөн - билдәле шағирә, тәржемәсе, уҡытыусы, әүҙем йәмәғәтсе Рәсимә Ураҡсинаның тыуған көнө, уға быйыл 66 йәш тулған булыр ине. Шағирә, фольклорсы, тәржемәсе. Рәсимә Ураҡсина балалар яҙыусыһы булараҡ киң таныла. Уның һүҙҙәренә балалар өсөн бихисап йырҙар яҙылған. Рәсимә Минибулат...
Өфөлә «Бабич» исемле тулы метражлы тарихи фильм төшөрөү тамамланды
Өфөлә «Бабич» исемле тулы метражлы тарихи фильм төшөрөү тамамланды. Картина 27 июндә төшөрөлә башланы һәм 67 көн дауам итте. Әлеге ваҡытта таҫманы монтажлау бара. Премьера 2017 йылға билдәләнгән. «Бабич» исемле яңы тулы метражлы нәфис фильм башҡорт шиғриәте классигы, йәмәғәт һәм сәйәси эшмәкәр,...
Ҡорама күргәҙмәһе
Республика халыҡ ижады үҙәгенең “Урал” галереяһында йыл һайын Башҡортостандың иң оҫта ҡорамасылары күргәҙмәһе үтә. “Ҡорама-туй” республика фестивале быйыл 14-се тапҡыр ойошторола. Йылдан-йыл ҡатнашыусылар һаны арта, ә уларҙың оҫталығы - үҫкәндән-үҫә, ижад ҡомары артҡандан-арта бара. Ҡорама...
Башҡортостандың күренекле дәүләт һәм йәмәғәт эшмәкәре Миҙхәт Шакировтың тыуыуына 100 йыл
Башҡортостандың күренекле дәүләт һәм йәмәғәт эшмәкәре Миҙхәт Шакировтың тыуыуына 100 йыл. Ошо айҡанлы баш ҡалала Бөтә Рәсәй конференцияһы ойошторолдо. Уның тураһында күптән әҙерләнеп, “Китап” нәшриәтендә донъя күргән китаптың исем туйы үтте. Ғәҙел, тәүәккәл һәм өлгө итеп атарлыҡ тағы ла...
“Башҡортостан” дәүләт концерт залында “Таланттар йондоҙлоғо” тип исемләнгән ҙур тамаша була
7 октябрь, “Башҡортостан” дәүләт концерт залында “Таланттар йондоҙлоғо” тип исемләнгән ҙур тамаша була. Башҡортостан Республикаһының Милли Симфоник оркестры менән Урта махсус музыкаль колледжы уҡыусыларың берлектәге концерты Уҡытыусылар көнөнә арнала. Шул уңайҙан, Башинформ агентлығында...
Ҡәҙим Аралбайға 75 йәш тулыу уңайынан юбилей саралары үтә
Хәйбулла районында Башҡортостандың халыҡ шағиры, Салауат Юлаев исемендәге дәүләт премияһы лауреаты Ҡәҙим Аралбайға 75 йәш тулыу уңайынан юбилей саралары үтә. Ҡәҙим Әбделғәлим улы Аралбаев 1941 йылдың 1 сентябрендә Хәйбулла районы Таңатар ауылында тыуа. Урта мәктәпте тамамлағас, колхозда шофер булып...
«Ҡурайсы» төркөмө Russian World Music премияһына тамашасылар тауыш биреүҙә еңеү яуланы
«Ҡурайсы» төркөмө Russian World Music премияһына тамашасылар тауыш биреүҙә еңеү яуланы. Башҡортостандың халыҡ артисы Роберт Юлдашевтың «Ҡурайсы» төркөмө Рашен Уорлд Мюзик премияһына тамашасылар тауыш биреүҙә еңеү яуланы. Был турала премияның рәсми айтында әйтелә....
Илеш районында «Ауаз» башҡорт этник мәҙәниәте һәм заманса сәнғәт фестивале ойошторола
Илеш районында «Ауаз» башҡорт этник мәҙәниәте һәм заманса сәнғәт фестивале ойошторола. Фестивалдә үҙешмәкәр коллективтар, ғаилә династиялары һәм биҙәү-ҡулланма сәнғәте оҫталары, студенттар һәм профессиональ башҡарыусылар, шулай уҡ саҡырылған артистар ҡатнаша. Бейеү, вокаль, инструменталь,...
Фёдор Шаляпин исемендәге I Халыҡ-ара вокалсылар конкурсының тамашасылар һөйөүе призы Өфөлә ҡалды
Фёдор Шаляпин исемендәге I Халыҡ-ара вокалсылар конкурсының тамашасылар һөйөүе призы Өфөлә ҡалды. Уға конкурстың иң йәш ҡатнашыусыһы, Өфө сәнғәт училищеһын тамамлаған Айгөл Әхмәтшина лайыҡ булды. Шулай уҡ ул «Өмөт» призын яуланы. Гран-при быйыл бер кемгә лә бирелмәне. Башҡортостандың халыҡ...
Өфөлә симфоник музыка марафоны үтте
Өфөлә симфоник музыка марафоны үтте. Унда Башҡортостан, Татарстан һәм Ырымбур өлкәһенең оркестрҙары ҡатнашты. Асыҡ һауалағы концертта донъя композиторҙарының иң яҡшы әҫәрҙәре яңғыраны. Симоник музыка марафоны Башҡортостанда 2014-се йылдан үткәрелә башланы. Киләһе йылына инде проектта ҡатнашырға...
Рәсәй-Башҡортостан телеканалында бөгөн ,,Синяя птица,, Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте
Рәсәй-Башҡортостан телеканалында бөгөн ,,Синяя птица,, Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте. Телерадиотапшырыуҙар компанияһының директоры Азамат Сәлихов рәхмәт хаттарын һайлап алыу турын ойоштороусыларға һәм компанияның айырым...
Өфөлә вокалсылар конкурсы үтә
Өфөлә вокалсылар конкурсы үтә Өфөлә 15-се тапҡыр уҙғарылған ,,Шаляпин кисәләре,, халыҡ-ара опера сәнғәте сиктәрендә беренсе тапҡыр вокалсылар конкурсы үтә. Бында Башҡортостандан ғына түгел, ә Рәсәйҙең төрлө өлкәләренән, хатта сит илдәрҙән йырсылар ҡатнашырға теләген белдергән. Беренсе тапҡыр...
Башҡортостанда грант алыу тәртибе үҙгәрҙе
Башҡортостанда грант алыу тәртибе үҙгәрҙе. Яңы ҡағиҙә театр коллективтары өсөн ижади проекттарға бирелә торған ярҙамға ҡағыла. Хәҙер грантҡа дәғүә итеүселәрҙең дәүләт ҡаҙнаһына төрлө түләүҙәр һәм һалым буйынса бурысы булмаҫҡа тейеш. Шулай уҡ банкротлыҡ процедураһы асылған граждандар...
- 1
- 2
- 3
- 4
- 5
- 6
- следующая ›
- последняя »


text:
Республикала экология өлкәһендә иң яҡшы ғилми хеҙмәткә конкурс иғлан ителде
Башҡортостандың Тәбиғәттән файҙаланыу һәм экология министрлығы иң яҡшы ғилми хеҙмәткә конурс иғлан итте. Бәйгелә республиканың урта махсус һәм юғары уҡыу йорттарында белем алған студенттар һәм аспиранттар ҡатнаша ала.
Конкурс эштәре 2013 йылдың 15 октябренә тиклем ҡабул ителә.
Жюри составына тәбиғәтте һаҡлау ведомстволары, Рәсәй йәш ғалимдар союзының төбәк бүлексәһе, төбәктең Мәғариф министрлығы вәкилдәре инә.
Бәйге тураһында тулыраҡ мәғлүмәт БР Тәбиғәттән файҙаланыу һәм экология министрлығының рәсми сайтында урынлаштырылған.


text:
Венера Рәхмәтуллина һәм Рушан Биктимеров «ҠураЙыр» концертын тәҡдим итә
«ҠураЙыр» концерт программаһы состоится 10 апрелдә Хөсәйен Әхмәтов исемендәге Башҡорт дәүләт филармонияһының ҙур залында үтәсәк. Уны Башҡортостандың атҡаҙанған артисы Рушан Биктимеров (ҡурай) һәм халыҡ-ара конкурстар лауреаты Венера Рәхмәтуллина (вокал) әҙерләгән.
Программала шулай уҡ Рөстәм Ҡудашев, Илшат, Хәлит һәм Айнур Фәтиховтар, Радик Вәлмөхәмәтов, Жульен Селестин, Илгиз Харисов, Артур Ғүмәров, Ильяс Юлыев, Вадим Логинов, Рафаэль Йәғәфәров, Башҡорт дәүләт филармонияһының эстрада-джаз оркестры һәм «Түңгәүер» бейеү ансамбле сығыштары ҡаралған.


text:
Өфө районының ауыл хужалығы предприятиелары химик утауҙы башланы
Өфө районының дүрт ауыл хужалығы предприятиеһы ҡый үләндәренә ҡаршы көрәшкә тотондо. Райондағы төп ужым культураһы – бойҙай. Бөгөнгө көнгә 700 гектар ерҙә химик утау үткәрелгән. Райондың ауыл хужалығы идаралығының баш агрономы Лилиә Нәбиева һөйләүенсә, йәшел янғын менән көрәшкә «Башҡортостан пестицидтары» компанияһы отряды әүҙем йәлеп ителә. Улар үҙҙәренең тикшерелгән препараттары менән эшкәртеүҙе сифатлы итеп үткәрә.
Район игенселәре иген һәм ҡуҙаҡлы иген культуралары сәсеүҙе тамамлауға яҡынлашты. Уларға бүленгән 21600 гектар майҙандың 20 мең гектарҙан ашыуында сәсеү үткәрелгән дә инде. Төп культуралар сәсеп бөтөрөлгән. Бер аҙ ҡарабойҙай, кукуруз һәм судан үләне сәсергә ҡалған. Районда бөтәһе 36 мең гектар майҙанда яҙғы сәсеү үткәрергә ҡалған.
Йәшелсәселәр асыҡ грунтҡа йәшелсә сәсеүҙе дауам итә. Кишер һәм һуған тулыһынса ултыртылған. Иртә өлгөрөүсе кәбеҫтә үҫентеләрен ултыртыу ҙа тамамланған. Әлеге ваҡытта уртаса өлгөрөүсе сорттарҙы ултырталар. Сиратта – һуң өлгөрөүсе кәбеҫтә. Был культураға районда 107 гектар ер бүленгән.
Агротехник сроктарға һәм сорт үҙенсәлектәренә ярашлы, картуф һәм сөгөлдөр ултыртыу алып барыла. Ҡала эргәһе йәшелсәселек хужалыҡтарына бөтәһе 386 гектар ер бүленгән, бөгөнгә шуның 225 гектарына сәселгән.


text:
Рөстәм Хәмитов республиканың һалым органдары хеҙмәткәрҙәрен һөнәри байрамы менән ҡотланыФото: Олег Яровиков
Рөстәм Хәмитов республиканың һалым органдары хеҙмәткәрҙәрен һөнәри байрамы менән ҡотланы
Рөстәм Хәмитов республиканың һалым органдары хеҙмәткәрҙәрен һөнәри байрамы менән ҡотланыФото: Олег Яровиков
ӨФӨ, 2015 йыл, 18 ноябрь. /«Башинформ» мәғлүмәт агентлығы, Александр Смирнов/.
17 ноябрҙә Өфөләге Конгресс-холда Башҡортостан Башлығы Рөстәм Хәмитов Федераль һалым хеҙмәтенең Башҡортостан идаралығы хеҙмәткәрҙәрен һөнәри байрамы һәм Рәсәй һалым органдары ойошторолоуҙың 25 йыллығы менән ҡотланы, шулай уҡ республиканың дәүләт наградаларын тапшырҙы.
– Башҡорт АССР-ның дәүләт һалым инспекцияһы 25 йыл элек булдырылған. Бөгөн беҙ һалым органдарының республика үҫешендәге мөһим ролен билдәләргә, һеҙҙең яуаплы һәм көсөргәнешле хеҙмәтегеҙ өсөн рәхмәт әйтергә йыйылғанбыҙ, – тине төбәк етәксеһе.
Рөстәм Хәмитов билдәләүенсә, иң тәүҙә Башҡортостанда әҙерләнеп, уңышлы тормошҡа ашырылған күп кенә проекттар һуңынан бөтә илдә индерелә башланы. Улар араһында – социаль номер, аҙаҡтан ул һалым түләүсенең номеры тип үҙгәртелде.
Әлеге ваҡытта Федераль һалым хеҙмәтенең республика буйынса идаралығы яҡынса 88 мең юридик берәмек, 87 мең шәхси эшҡыуар һәм 4 миллиондан ашыу физик берәмек менән идара итә. Башҡортостан керемдәр күләме буйынса Волга буйы федераль округы субъекттары араһында өсөнсө урын биләй. Республика Башлығы хәбәр итеүенсә, 2015 йылдың туғыҙ айында Рәсәйҙең бюджет системаһына 200 миллиард һум самаһы һалым йыйылған, был былтырғы күрһәткестәрҙән 8 процентҡа күберәк. Республиканың тупланма ҡаҙнаһына 90 миллиард һумдан ашыу һалым килемдәре ингән.
– Республиканың башҡарма һәм закон сығарыу власы органдары менән һөҙөмтәле эш итеү эшегеҙҙә шундай әһәмиәтле ҡаҙаныштарға алып килде, тип уйлайым, – тине Рөстәм Хәмитов. – Ошо эштең иҡтисад үҫешенә, бюджеттың килем базаһын нығытыуға булышлыҡ итеүе мөһим. Мәҫәлән, яңы эш башлаусы йүнселдәр өсөн «һалым каникулы» тураһында республика законы үҙ көсөнә ингәс, тәүге тапҡыр теркәлгән шәхси эшҡыуарҙарҙың һаны бер ярым тапҡырға артты.
Республика Башлығы һүҙҙәренсә, бюджетты тулыландырыу өсөн байтаҡ резервтар бар.
Сығыштың тулы стенограммаһы һәм бүләкләнеүселәр исемлеге республика Башлығының рәсми сайтында баҫылған.


text:
Өфөлә Рәсәй-Италия Эш төркөмө ултырышын үткәреү мәсьәләләре буйынса call-үҙәк эшләй
Өфөлә Бәләкәй һәм урта бизнес өлкәһендә хеҙмәттәшлек һәм сәнәғәт округтары буйынса Рәсәй-Италия эш төркөмө ултырышын үткәреү мәсьәләләре буйынса call-үҙәк эшләй. Уның белгестәре иртәнге 9-ҙан киске 9-ға тиклем 89374995911 телефоны аша бөтөн һорауҙарға яуап бирергә әҙер.
Әлеге ваҡытта ҡатнашыусылар һаны һәм докладтарҙың характеры буйынса был Эш төркөмөнөң ултырыштары абруйлы Рәсәй-Италия иҡтисади форумына әйләнде, тиергә мөмкин. Сара сиктәрендә республикаға эшлекле партнерҙар табыу менән ҡыҙыҡһынған йөҙҙән ашыу итальян эшҡыуарының килеүе көтөлә.
БР Эшҡыуарлыҡ һәм туризм буйынса дәүләт комитетының матбуғат хеҙмәтендә әйтеүҙәренсә, Башҡортостан эшҡыуарҙары ла был сараны ҙур ҡыҙыҡһыныу менән көтә. Бөгөнгө көндә республиканың 40 муниципаль берәмегенән 300-ҙән ашыу урта һәм бәләкәй бизнес вәкиле теркәлгән. Әлеге ваҡытта Башҡортостандан ҡатнашыусыларҙың анкеталары РФ Иҡтисади үҫеш министрлығына тапшырылған. Был анкеталар бөтә Италияға – уның һәр төрлө предприятиеларына, йәмәғәт эшҡыуарлыҡ берекмәләренә таратылған. Майҙа Өфөлә проект авторҙары менән осрашып, артабанғы хеҙмәттәшлек йүнәлештәре тураһында ентекләп һөйләшер өсөн, Италия бизнесмендары әле проекттарҙы өйрәнеп, үҙҙәре өсөн ҡыҙыҡлыларын һайлай.
Хәтерегеҙгә төшөрөп үтәйек, Эш төркөмөнөң ХХ ултырышы Өфөлә 29 майҙан 1 июнгә тиклем үтәсәк. Бындай ултырыштар нигеҙҙә ғәмәли характерҙа була һәм пленар ултырыштарҙан тыш, тематик түңәрәк өҫтәлдәр, ике яҡлы хеҙмәттәшлек мәсьәләләре буйынса Италия һәм Рәсәй эшҡыуарҙары осрашыуҙарын үткәреүҙе күҙ уңында тота.
Бынан тыш, Рәсәй һәм Италия эшҡыуарҙары араһында тура бәйләнеш булдырыу маҡсатында предприятиеларға танышыу сәфәрҙәре лә ойоштороласаҡ.


text:
Башҡортостан Президенты Рөстәм Хәмитов республика халҡына мөрәжәғәт итте
5 декабрҙә Башҡортостан Президенты Рөстәм Хәмитов республика халҡына видеомөрәжәғәтендә билдәләүенсә, алтынсы саҡырылыш Дәүләт Думаһына депутаттар һайлау төбәктә ойошҡан рәүештә һәм уңышлы үтте.
— Һайлауҙа ҡатнашыусыларҙың барыһына ла яуаплылыҡ күрһәткәндәре, гражданлыҡ позицияһы, илебеҙ өсөн мөһим һәм кәрәкле эштән ситтә ҡалмағандары өсөн рәхмәт белдерәм, — тип һыҙыҡ өҫтөнә алды Рөстәм Хәмитов.
Ул һайлау алды һәм һайлау марафонында еңеүсе — «Берҙәм Рәсәй» партияһын ҡотланы, Башҡортостанда был партия күпселек тауыш йыйған. Шулай уҡ Президент республикала беренсе тапҡыр байтаҡ тауыш йыйған Коммунистар партияһы вәкилдәрен ҡотланы. Рөстәм Хәмитов һүҙҙәренсә, «Ғәҙел Рәсәй» менән «Рәсәйҙең либераль-демократик партияһы» ла яҡшы һөҙөмтәләр күрһәткән».
— Быларҙың барыһы ла – демократия башланғыстары. Был Башҡортостанда һайлауҙарҙың ғәҙел, лайыҡлы үтеүе тураһында һөйләй, беҙҙең республикала шулай булырға тейеш тә, — тип белдерҙе Президент.
— Мин еңеүсе партия исемлегендә беренсе урында торам, әммә Дәүләт Думаһына эшкә китергә йыйынмайым, тип әйтергә теләйем. Бындай ышаныс артабан эшләр өсөн көс бирә, һәм йәмғиәттең миңә ҡарата ышанысы булғанда Башҡортостан Республикаһында эшләйәсәкмен әле. Яҡлауығыҙ өсөн, республикала һайлауҙа ҡатнашып, мөһим эш башҡарғанығыҙ өсөн рәхмәт, — тип билдәләне Рөстәм Хәмитов республика халҡына мөрәжәғәтендә.
— Беҙҙең алда яңы һайлау тора. Март айында Рәсәй Президентын һайлаясаҡбыҙ. Шул уҡ ваҡытта ҡала округтарында ҡала Советтарын булдырасаҡбыҙ. Был да ҙур һәм ауыр эш, әммә был һынауҙарҙы ла намыҫ менән үтербеҙ, тип ышанам, — тине Башҡортостан Президенты.


text:
Рөстәм Хәмитов Рәсәй сәнәғәтселәр һәм эшҡыуарҙар союзының башҡарма вице-президенты менән осраштыФото: Андрей Старостин
Рөстәм Хәмитов Рәсәй сәнәғәтселәр һәм эшҡыуарҙар союзының башҡарма вице-президенты менән осрашты
Рөстәм Хәмитов Рәсәй сәнәғәтселәр һәм эшҡыуарҙар союзының башҡарма вице-президенты менән осраштыФото: Андрей Старостин
Башҡортостан Президенты Рөстәм Хәмитов Рәсәй сәнәғәтселәр һәм эшҡыуарҙар союзының башҡарма вице-президенты Виктор Черепов менән осрашты.
— Башҡортостанда бизнес менән властың үҙ-ара килешеп эш итеүе буйынса ҙур тәжрибә тупланған, — тип билдәләне Виктор Черепов. – Республика Президенты менән осрашыу барышында Башҡортостан Хөкүмәте менән Рәсәй сәнәғәтселәр һәм эшҡыуарҙар союзы араһында өс яҡлы килешеү төҙөү мәсьәләһен тикшерҙек, әлеге ваҡытта профсоюздар һәм Президент Хакимиәте менән килешеү процесы бара. Был РФ Хөкүмәте һәм Дөйөм Рәсәй эш тәҡдим итеүселәр берләшмәһе араһында Генераль килешеү төҙөүгә әҙерлек буласаҡ.
Осрашыу барышында шулай уҡ башҡа мәсьәләләр ҙә тикшерелде.
— Президент беҙ башҡарған эштәр хаҡында белә, Хөкүмәт менән Хакимиәт беҙҙең берләшмә менән тығыҙ хеҙмәттәшлек итә, — тине Виктор Черепов. — Рәсәй сәнәғәтселәр һәм эшҡыуарҙар союзы вәкилдәре бөтә консультатив органдарға инә, Хөкүмәт ултырыштарында ҡатнаша. Үҙ-ара фекер алышыу ойошторола, бизнес менән килешелгән ҡарарҙар ҡабул ителә.
Сарала шәхси эшҡыуарҙар өсөн һалым ставкаһының арттырылыуы тикшерелде.
— Был һалымды бөтөнләй бөтөрөү яҡлы сығыш яһаныҡ, 2014 йылдың 1 ғинуарынан барыһы ла элекке урынына ҡайтасаҡ, — тип һыҙыҡ өҫтөнә алды Виктор Черепов.


text:
Баш ҡалала төбәк-ара экологик форум асылды
Башҡортостандың баш ҡалаһында IV төбәк-ара экологик форум асылды. Унда Башҡортостан Президенты Рөстәм Хәмитов ҡатнаша. Бөгөн, форум сиктәрендә «Уралэкология. Сәнәғәт хәүефһеҙлеге–2013» ХVIII махсус күргәҙмә үҙ эшен башлаясаҡ.
Экологик форумдың һәм күргәҙмәнең төп маҡсаты – тирә-яҡ мөхитте һаҡлау өлкәһендәге иң яҡшы ғилми-техник ҡаҙаныштарҙы күрһәтеү, ҡалдыҡтарға контроллек итеү, предприятиеларҙан ағып сыҡҡан бысраҡ һыуҙарҙы таҙартыу, ҡалдыҡтарҙы эшкәртеү һәм утилләштереү буйынса прогрессив технологияларҙы ғәмәлгә индереү.
Был ике сараның программаһы киң һәм төрлө, тип билдәләй ойоштороусылар – Башҡортостан хөкүмәте, БР Тәбиғәттән файҙаланыу һәм экология министрлығы, БР буйынса Тәбиғәттән файҙаланыу өлкәһендә күҙәтеү идаралығы һәм «Лигас» коммерция инновацион үҙәге.
Төбәк-ара экологик форум-2013 программаһында — Тәбиғәттән файҙаланыу өлкәһендә күҙәтеү буйынса Федераль хеҙмәттең Ғилми-техник советы ултырышы, сәнәғәт предприятиелары етәкселәренең хәҙерге заман газ таҙартыу системаларын ҡулланыу мәсьәләләре буйынса бөтә Рәсәй кәңәшмәһе, көнүҙәк экологик темаларға ғилми-ғәмәли конференциялар һәм семинарҙар.
Үҙ сиратында, 18-се «Уралэкология. Сәнәғәт хәүефһеҙлеге–2013» күргәҙмәһе тәбиғәтте һаҡлау тәғәйенләнешендәге ҡорамалдар һәм продукция етештереүҙең төрлө йүнәлештәрендәге берлектәге проекттарҙы тормошҡа ашырыу өлкәһендә эшлекле бөйләнештәр урынлаштырырға тейеш. Бынан тыш, ул экологик эштәр һәм хеҙмәттәр баҙарын үҫтереүгә йүнәлтелгән.
Белешмә өсөн. Башҡортостан Республикаһында тәбиғәтте һаҡлау эшмәкәрлеге буйынса махсус күргәҙмә 1995 йылдан алып уҙғарыла. Экологик форум тәү тапҡыр Өфөлә 2004 йыл үткәрелгән.


text:
«НефАЗ» менән AGCO корпорацияһы 100 комбайн йыйыуға контрактҡа ҡул ҡуйҙыФото: Олег Яровиков
«НефАЗ» менән AGCO корпорацияһы 100 комбайн йыйыуға контрактҡа ҡул ҡуйҙы
«НефАЗ» менән AGCO корпорацияһы 100 комбайн йыйыуға контрактҡа ҡул ҡуйҙыФото: Олег Яровиков
Өфөлә «НефАЗ» асыҡ акционерҙар йәмғиәте менән AGCO корпорацияһы 100 иген урыусы комбайн йыйыуға контрактҡа ҡул ҡуйҙы. AGCO International GmbH корпорацияһы исеменән документҡа - вице-президент Фрэнк Келлер, «НефАЗ» асыҡ акционерҙар йәмғиәте яғынан предприятиеның генераль директоры Рәиф Маликов ҡул ҡуйҙы. Тантанала БР Хөкүмәте Премьер-министры урынбаҫары, сәнәғәт, инвестицион һәм инновацион сәйәсәт министры Юрий Пустовгаров ҡатнашты.
Был проект өҫтөндә эш 2008 йылда уҡ башланған. Юрий Пустовгаров әйтеүенсә, 2009 йылдың апрелендә Башҡортостан Хөкүмәте менән AGCO корпорацияһы хеҙмәттәшлеге тураһында Генераль килешеүгә ҡул ҡуйылған. Ошо документҡа ярашлы, республикала артабанғы локалләштереү менән ауыл хужалығы техникаһын йыйыу производствоһын ойоштороу планлаштырыла. Ошо уҡ йылды «НефАЗ» йәмғиәтенең яңы производствоға бүленгән майҙандарында 20 «Челленджер 647» комбайны йыйыла.
Бөгөнгө контракт «НефАЗ» акционерҙар йәмғиәтендә AGCO компанияһының ауыл хужалығы техникаһын киң күләмдә етештереүгә юл аса. Предприятиела комбайндар йыйыуға киң масштаблы участка әҙерләнгән. Хөкүмәт кимәлендә тейешле документтарға ҡул ҡуйылған һәм артабан проектты бойомға ашырыуға предприятие етәкселеге кимәлендәге белгестәр тотонасаҡ. Донъялағы иң яҡшы комбайндарҙың береһен юғары дәрәжәләге локалләштереү менән бергә беҙҙең республикала етештереү — оҙайлы хеҙмәттәшлектең төп маҡсаты.
— AGCO компанияһы менән берлектәге киләһе проекттар был программаны ғәмәлгә ашырыуҙан тора, — тип билдәләне Юрий Пустовгаров. — Республика машиналар төҙөлөшө мөмкинлектәре был проектты бойомға ашырырға юл ҡуя. Был бер комбайндарға ғына түгел, ауыл хужалығы техникаһы спектрына һәм тағылма инвентаргә лә ҡағыла. Беҙгә был производствоның мотлаҡ Башҡортостанда ойошторолоуы мөһим, — тип һыҙыҡ өҫтөнә алды вице-премьер, — сөнки республика ауыл хужалығы продукцияһын етештереү буйынса Рәсәйҙең өс алдынғы төбәге исемлегендә, һәм ауыл хужалығы техникаһын төп ҡулланыусы ла.
Яңы производство республика машина төҙөлөшөн яңы кимәлгә сығарырға мөмкинлек бирәсәк. Быны «НефАЗ»да үткән модернизация ла раҫлай. Билдәле ваҡыт үткән һайын бында яңы быуын техникаһы сығарыла. Автобустар, махсус техника улар иҫәбендә. Хәҙер заманса ауыл хужалығы техникаһы ла етештерелә башлаясаҡ.


text:
Фото:
Башҡортостан Президенты «Белем марафоны» байрамында сығыш яһаны
Фото:
Башҡортостан Президенты Рөстәм Хәмитов студенттарҙың «Белем марафоны-2012» байрамында булды. Сара 1 сентябрҙә Өфөнөң Рус драма театры алдындағы майҙанда үтте. Республика башлығы студенттарҙы яңы уҡыу йылы менән ҡотланы.
Майҙанда баш ҡаланың барлыҡ уҡыу йорттарынан биш меңдән ашыу студент йыйылды.
— Алда һеҙҙе иң ҡыҙыҡлы ваҡыт көтә: белем алыу, походтарға йөрөү, дуҫлашыу, — тине Рөстәм Хәмитов. – Тормошоғоҙҙоң был осоро мәңгелеккә хәтерегеҙҙә ҡаласаҡ. Уҡыуҙа уңыштарға өлгәшеп, һөҙөмтәлә юғары класлы белгес булыуығыҙҙы теләйем.
Республика Президенты шулай уҡ «уҡыу һөҙөмтәле булһын өсөн, мөмкин булғандың барыһы ла эшләнәсәк», тип вәғәҙәләне.
Символик «белем усағын» яҡҡандан һуң, сәхнәлә юғары уҡыу йорттарының ижади коллективтары сығыш яһаны, артабан байрамды «VIA Чаппа» һәм «Год Змеи» төркөмдәре, популляр ди-джей Paskal дауам итте.


text:
Әхмәт-Зәки Вәлидиҙең юбилейына арналған түңәрәк өҫтәл үттеФото: Олег Яровиков
Әхмәт-Зәки Вәлидиҙең юбилейына арналған түңәрәк өҫтәл үтте
Әхмәт-Зәки Вәлидиҙең юбилейына арналған түңәрәк өҫтәл үттеФото: Олег Яровиков
8 ғинуарҙа “Башинформ” агентлығында күренекле ғалим, сәйәси һәм йәмәғәт эшмәкәре, Башҡорт Совет автономомиялы республикаһын ойоштороусы һәм уның беренсе етәксеһе, Рәсәй федерализмына нигеҙ һалыусыларҙың береһе Әхмәт-Зәки Вәлидиҙең тыуыуына 120 йыл тулыуға арналған түңәрәк өҫтәл һәм матбуғат конференцияһы үткәрелде. Был бөйөк шәхестең башҡорт һәм бөтә башҡа төрки халыҡтар тарихындағы әһәмиәтен тикшереүгә Бөтә донъя башҡорттары ҡоролтайы Башҡарма комитеты, Башҡортостан Республикаһының Халыҡтар дуҫлығы йорто, БР Яҙыусылар союзы, йәмәғәт, сәйәси һәм йәштәр берләшмәләре вәкилдәре, билдәле ғалимдар һәм журналистар йыйылды. Йыйылыусылар тарафынан Әхмәт-Зәки Вәлидиҙең ватан тарихындағы, фәнде, беренсе сиратта, шәрҡиәт һәм тюркологияны үҫтереүҙәге роле тағы бер тапҡыр һыҙыҡ өҫтөнә алынды.
Түңәрәк өҫтәлдә һуңғы ваҡытта билдәле бер даирәләр яғынан Әхмәт-Зәки Вәлидиҙең изге исеменә ҡара яғырға маташыуҙарҙың йышайыуы хаҡында ла һүҙ ҡуҙғатылды.
— Ҡыҙғанысҡа ҡаршы, бындай ғәйепләүҙәрҙең ҡайһы бер дәүләт власы вәкилдәре ауыҙынан ишетелеүе айырыуса аяныс, — тине Бөтә донъя башҡорттары ҡоролтайы Башҡарма комитеты рәйесе Азамат Ғәлин. – Мәҫәлән, “Берҙәм Рәсәй” партияһынан Дәүләт Думаһы депутаты Андрей Назаров бөтөнләй нигеҙһеҙ Әхмәт-Зәки Вәлидиҙе Бөйөк Ватан һуғышы йылдарында поляк разведкаһы менән бәйләнештә һәм фашистик Германия менән хеҙмәттәшлектә ғәйепләй. Был ғәйбәт мәғлүмәтте Андрей Назаров федераль киң мәғмәт сараларында тарата. Андрей Назаровтың был ҡылығын депутатҡа лайыҡ булмаған сифат һәм йәмғиәттә хәлде тотороҡһоҙландырыуға йүнәлтелгән сара тип баһалайбыҙ. Бындай ғәйбәткә баҙнатсылыҡ иткән кеше яуаплылыҡҡа тарттырылырға тейеш, тип иҫәпләйбеҙ, — тине Азамат Ғәлин. Ул, “Берҙәм Рәсәй” Бөтә Рәсәй сәйәси партияһы Рәйесенә, Назаров ғәфү үтенһен, тигән мөрәжәғәт әҙерләнде, тип хәбәр итте.
БР Фәндәр академияһы вице-президенты, тарих фәндәре докторы, профессор Нияз Мәжитов фекеренсә, Әхмәт-Зәки Вәлидиҙең һуғыш йылдарында фашистар менән хеҙмәттәшлеге тураһында белдереүҙәр бөтөнләй мәғәнәһеҙлек.
— Сөнки был мәсьәлә 1990 йылда уҡ күтәрелгәйне инде, — тип аңлатты Нияз Мәжитов. – Ул саҡта СССР Министрҙар Советы ҡарамағындағы Дәүләт именлеге комитеты тарафынан ентекле тикшереүҙәр үткәрелде, шул нигеҙҙә Әхмәт-Зәки Вәлидиҙең нацистар менән бер ниндәй бәйләнешкә инмәүе, ә уны бында ғәйепләргә маташыуҙар тик ғәйбәт кенә булыуы хаҡында яҙма һығымта яһалғайны. Быны раҫлаусы документтар әле лә Федераль именлек Советы архивтарында һаҡланалыр, моғайын.
— Ысынында иһә был мәсьәлә тарихсылар өсөн күптән инде актуаль түгел, – тине Башҡорт дәүләт университетының тарих факультеты деканы профессор Марат Ҡолшәрипов.
Әхмәт-Зәки Вәлиди үҙенән һуңғы быуындарға мираҫҡа бик күп ысын мәғәнәһендә баһалап бөткөһөҙ хеҙмәттәр ҡалдырған. Шуға күрә лә уны Башҡортостандан ситтә лә – Рәсәйҙең башҡа төбәктәрендә, шулай уҡ Үҙәк Азия, Төркиә илдәрендә – бөтә төрки донъяһында хәтерләйҙәр һәм хөрмәт итәләр.
Түңәрәк өҫтәлдә ҡатнашыусы БР Президенты Хакимиәтенең ижтимағи-сәйәси үҫеш бүлеге мөдире, философия фәндәре кандидаты Әмир Юлдашбаев, БР Фәндәр академияһы академигы Фәнил Фәйзуллин, Бөтә донъя башҡорттары ҡоролтайы Башҡарма комитеты ағзаһы Вәлиәхмәт Бәҙретдинов, Башҡортостан урыҫтары Соборы Башҡарма комитеты рәйесе Владимир Самородов, "Аҡ Бата" Ҡаҙаҡ милли мәҙәниәте үҙәге президенты Мәрғүбә Шумова һәм башҡалар Әхмәт-Зәки Вәлиди адресына ҡарата бөтә ғәйбәттәрҙе тәнҡитләп сығыш яһаны.
Матбуғат конференцияһы эшендә шулай уҡ йәштәр йәмәғәт ойошмалары вәкилдәре лә әүҙем ҡатнашты.
Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты директоры Фирҙәүес Хисаметдинованың фекеренсә, Әхмәт-Зәки Вәлидиҙең 120 йыллығы айҡанлы халыҡ-ара ғилми-ғәмәли конференция ойошторорға кәрәк, һәм ул бөтә ошондай аңлашылмаусанлыҡтарға нөктә ҡуйырға тейеш. Был ғилми форум бөтә донъянан төп ғалим-тюркологтарҙы йыйырға тейеш. Профессор Хисаметдинова быйыл, ғилми форумдан тыш, күренекле яҡташыбыҙҙың юбилейына арналған башҡа бик күп ижтимағи-сәйәси саралар үтәсәк, тип билдәләне. Ә “Башинформ” агентлығында үткәрелгән был түңәрәк өҫтәлде ул Әхмәт-Зәки Вәлиди шәхесенең тарихи әһәмиәте тураһында ҙур һөйләшеүҙең башы тип иҫәпләргә тәҡдим итте.


text:
Башҡортостандың иң яҡшы аграрийҙары дәүләт наградаларына лайыҡ булды
Республиканың ауыл хужалығы һәм эшкәртеү сәнәғәте хеҙмәткәрҙәренең 8 ноябрҙә билдәләнгән һөнәри байрамдары алдынан Башҡортостан Президенты агросәнәғәт комплексының алдынғы хеҙмәткәрҙәрен наградлау тураһында бер нисә указға ҡул ҡуйҙы.
Агросәнәғәт комплексын үҫтереүгә ҙур өлөш индергәне өсөн Стәрлетамаҡ районының Калинин исемендәге предприятиеһы директоры Анатолий Коваленко, «Алексеевка» совхозы директоры Евгений Майстренко, «Шаранагрогаз» яуаплылығы сикләнгән йәмғиәте директоры Тимерғәли Тимеркәев, шулай уҡ юғары профессиональ белем биреү системаһында оҙаҡ йылдар намыҫлы эшләгәне һәм төбәктең агросәнәғәт комплексы өсөн юғары квалификациялы белгестәр әҙерләүгә ҙур өлөш индергәне өсөн Башҡорт аграр университеты профессоры Геннадий Юхин республика башлығы рәхмәт хаты менән дәртләндерелде.
Президенттың икенсе указы менән илле иң яҡшы белгескә «Башҡортостан Республикаһының атҡаҙанған ауыл хужалығы хеҙмәткәре» һәм «Башҡортостан Республикаһының атҡаҙанған аҙыҡ-түлек индустрияһы хеҙмәткәре» тигән почетлы исемдәр бирелде.
46 ауыл хужалығы хеҙмәткәре күп йыллыҡ намыҫлы хеҙмәте өсөн республиканың Почет грамотаһы менән билдәләнде , тағы 40 белгес — «Башҡортостан Республикаһында фиҙакәр хеҙмәте өсөн» билдәһе менән.
Стәрлетамаҡ районы башлығы урынбаҫары Владимир Александров Халыҡтар дуҫлығы ордены кавалеры булды.
Дәүләт наградаларын тапшырыу тантанаһы 8 ноябрҙә Республика Йортонда үткәрелә.


text:
Белорет металлургия комбинаты йыллыҡ етештереү планын ваҡытынан алда үтәне
«Мечел» компанияһына ингән Белорет металлургия комбинаты коллективы бөгөн метиз етештереү буйынса йыллыҡ планын тултырҙы. Йыл йомғаҡтары буйынса предприятие план күрһәткестәрен 7 процентҡа арттырырға планлаштыра.
«Белорет металлургия комбинатында метиз продукцияһы сығарыу һәм һатыу буйынса план йылдан-йыл арта бара. Был комбинаттың етештереү һәм һатыу сәйәсәтен дөрөҫ төҙөү һөҙөмтәһе. Беҙҙең төп бурыс – ҡулланыусыға йүнәлеш тотоу. Быйыл комбинат метиз баҙарында үҙ өлөшөн ярайһы уҡ киңәйтте. Бының өсөн беҙ предприятиеның техник мөмкинлектәрен киңәйтеү буйынса даими эш алып барабыҙ, яңы технологиялар һәм продукция төрҙәре эшкәртәбеҙ, заказдарҙы үтәү һәм тейәп оҙатыу сроктарын тәьмин итәбеҙ. Бөгөн комбинат коллективы сираттағы тапҡыр етди һөҙөмтәләргә өлгәшә алыуын күрһәтте. Йыллыҡ программаны ваҡытынан алда үтәү – Белорет металлургтарының иң яҡшы хеҙмәт традицияларын дауам итеүҙең тағы бер күрһәткесе ул. Бөтә комбинат коллективына намыҫлы эшләгәндәре өсөн рәхмәт белдерәм. Һәм, әлбиттә, хеҙмәттәшлек өсөн партнерҙарыбыҙға ла рәхмәтлемен. Ышанам, киләһе йылда яңы етди бурыстарҙы тормошҡа ашырасаҡбыҙ», – тип билдәләне «Белорет металлургия комбинаты» асыҡ акционерҙар йәмғиәтенең идара итеүсе директоры Виктор Камелин.


text:
Ҡотҡарыу хеҙмәте хәбәр итә
Рәсәй Ғәҙәттән тыш хәлдәр министрлығының Башҡортостан буйынса Баш идаралығынан хәбәр итеүҙәренсә, уҙған тәүлектә республикала 12 янғын сыҡҡан. Ут менән бәйле ваҡиғалар Өфөнөң Октябрьский һәм Совет районында, Салауат һәм Стәрлетамаҡ ҡалаларында, шулай уҡ Туймазы, Ғафури, Күгәрсен, Бәләбәй, Көйөргәҙе, Балаҡатай һәм Ауырғазы райондарында күҙәтелгән.
Яҡынса зыян 610 мең һум тәшкил иткән. 3 миллион 560 мең һумлыҡ матди байлыҡ ҡотҡарылған. Янғындарҙы һүндереүгә янғын һүндереүселәр составынан 64 кеше һәм 24 махсус техника берәмеге йәлеп ителгән.
Республиканың һыу объекттарында тәүлек эсендә ғәҙәттән тыш ваҡиғалар күҙәтелмәгән.


text:
«Мисс наследие мира-2016» халыҡ-ара гүзәллек конкурсында республика исеменән Өфө ҡыҙы Ирина Ғәлиханова сығыш яһай
ӨФӨ, 2016 йыл, 25 февраль. /«Башинформ» мәғлүмәт агентлығы, Гөлфиә Акулова/.
«Мисс наследие мира-2016» халыҡ-ара гүзәллек конкурсында Башҡортостан исеменән Өфө ҡыҙы Ирина Ғәлиханова сығыш яһай. Конкурс Бангладешта уҙа. Унда Австралия, Эстония, Франция, Испания, Куба, Украина, Сингапур, Латвия, Словакия, Греция, Венесуэла, Колумбия, Панама, Канада, АҠШ илдәренән һылыуҡайҙар ҡатнаша.
Өс аҙна дауамында ҡыҙҙар экскурсияға йөрөйәсәк, үҙҙәренең һәләттәрен күрһәтәсәк.
Ирина Ғәлиханова «Мисс Башкортостан-2014» республика матурлыҡ бәйгеһендә Гран-приға лайыҡ булғайны. «Мисс Башкортостан» модель агентлығында хәбәр итеүҙәренсә, әле ул халыҡ-ара конкурста сығыш яһау өсөн йыр әҙерләй. Бәйге март аҙағында башлана.
Белешмә. «Мисс наследие мира» халыҡ-ара гүзәллек конкурсы 2013 йылда булдырылған. Бында ҡатын-ҡыҙҙың нәзәкәтлеге, нәфислеге, һөйкөмлөлөгө генә баһаланмай. Ойоштороусылар тәү сиратта бөтә донъя мираҫын һаҡлауға һәм үҫтереүгә баҫым яһай. Планетаның төрлө тарафтарынан килгән ҡыҙҙар интеллектуаль һәләтен, сәхнә оҫталығын күрһәтә, актуаль темаларға фекер алышыуҙа ҡатнаша. 2013 йылда Рәсәйҙән Наталья Полуэктова өс еңеүсе иҫәбенә инде һәм бәйгенең тажына, икенсе принцесса титулына лайыҡ булды.


text:
Мәғдән
Руда, мәғдән — билдәле бер металл менән байытылған һәм шул металды алыу өсөн сығарыуға иҡтисади яҡтан уңайлы минерал[1] ; ер аҫты байлығы, ҡаҙылма байлыҡ; руда[2]; ер аҫтынан байлыҡ ҡаҙған ер; рудник, шахта; Ҡаҙылма байлыҡ; руда, металл[3]; билдәле бер металл менән байытылған һәм шул металды алыу өсөн сығарыуға иҡтисади яҡтан уңайлы файҙалы ҡаҙылма; составында металл йәки уның берләшмәләре булған тәбиғи минераль сеймал.
-
Тимер рудаһы
-
Марганец рудаһы
-
Ҡурғаш рудаһы
-
Алтын рудаһы
-
Пачука-де-Сото тау эштәре буйынса тарихи музейында мәғдән ташыу торған арба, Мексика
Һылтанма[үҙгәртергә | вики-тексты үҙгәртергә]
- Руда төшөнсәһе «Тау энциклопедияһы» сайтында. (урыҫ.)


text:
35 градусҡа тиклем һыуыҡтар көтөлә
Республикала сираттағы һыуыҡ тулҡыны яҡындағы ял көндәрендә көтөлә. Башгидромет синоптиктары мәғлүмәттәренә ҡарағанда, һиҙелерлек һыуыҡтар йома көнө башланасаҡ. Бөтә республика буйлап һауа температураһы төнөн минус 30-35 градусҡа тиклем төшөүе көтөлә.
Дөрөҫ, ҡаты һыуыҡтар алдынан бөгөн республиканың көнбайыш райондарында, ә иртәгә Башҡортостандың бөтә территорияһында һауа температураһы бер аҙ күтәреләсәк — һыуыҡтар көнсығышҡа күсәсәк. Ә шаршамбы көнө ябалаҡлап ҡар яуыуы ихтимал.
Бер атмосфера фронтына алмашҡа тиҙ икенсеһе килә. Һәм йома көнө арктик һауа массалары республикаға һыуыҡтар килтерәсәк.


text:
Республика эшҡыуарҙары Беренсе R2R форумында алдан теркәлмәйенсә ҡатнаша ала
ӨФӨ, 2015 йыл, 21 октябрь. /«Башинформ» мәғлүмәт агентлығы, Ксения Калинина/.
Башҡортостан эшҡыуарҙары 23 октябрҙә үтәсәк Беренсе R2R форумында алдан теркәлмәйенсә ҡатнаша ала. Ошо хаҡта «Башинформ» агентлығына республиканың Эшҡыуарлыҡ ойошмалары ассоциацияһында хәбәр иттеләр.
Ойоштороусылар билдәләүенсә, был көндә иртәнге сәғәт 9-ҙан 12-гә тиклем эшҡыуарҙар «ШОС һәм БРИКС илдәре төбәктәренең IT өлкәһендә хеҙмәттәшлегенең төп йүнәлештәре» (иртәнге сәғәт 9-ҙа башлана), «Бәләкәй һәм урта эшҡыуарлыҡты үҫтереү өсөн инфраструктура объекттары булараҡ иҡтисади зоналар, кластерҙар, сәнәғәт парктары һәм технопарктар: Рәсәй, БРИКС һәм ШОС илдәре тәжрибәһе» (9.00), «ШОС һәм БРИКС илдәре төбәктәренең инвестиция проекттарын презентациялау» (10.30) дискуссия майҙансыҡтары эшендә ҡатнаша ала.
Пленар ултырышта спикерҙарға һәм эксперттарға ҡыҙыҡһындырған һорауҙар менән мөрәжәғәт итергә була. Ултырыштың модераторы — республика Хөкүмәте Премьер-министры урынбаҫары Дмитрий Шаронов.
Тәүге R2R форумы саралары Конгресс-холда уҙа. Адресы: Өфө ҡалаһы, Зәки Вәлиди урамы, 2.


text:
Комплекс һан
Комплекс һан – ул рәүешендә күрһәтелә торған һан, бында һәм – ысын һандар, ә – уйланма берәмек. һаны өсөн тигеҙлеге дөрөҫ. Был аңлатмала – комлекс һандың ысын өлөшө, – уйланма өлөшө тип атала. Комплекс һандар бер үлсәмле һандар һыҙығын ике үлсәмле комплекс яҫылыҡҡа тиклем киңәйтә һәм һандың ысын өлөшөн күрһәтеү өсөн горизнталь күсәрҙе, уйланма өлөшөн күрһәтеү өсөү вертикаль күсәрҙе ҡуллана. Шулай итеп, һаны комплекс яҫылыҡта нөктәһе менән билдәләнә.
Комплекс һандарҙы тәүгеләрҙән булып итальян математигы Джероламо Кардано XVI быуатта ҡулланыуға индерә.
Комплекс һандар күп фәнни һәм машина төҙөү өлкәләрендә, шул иҫәптән физика, химия, биология, иҡтисад, электротехника, математика һәм статистикала ҡулланыла.